ИЗВЈЕШТАЈ РЕЦЕНЗЕНТА ЗА СТУДИЈСКИ ПРОГРАМ

|  |  |  |  |
| --- | --- | --- | --- |
| Преглед | | | |
| Подаци о високошколској установи | | | |
| Назив, адреса и е-маил адреса институције | | Слобомир П Универзитет Павловића пут 76, Бијељина Info@spu.ba | |
| Интернет адреса | | http://spu.ba/ | |
| Назив, број и датум акта о оснивању | | Одлука о оснивању Слобомир П Универзитета, Слобомир Бијељина; Акт о оснивању, одлука бр. 6-01-1272/03 од дана 08.04.2003. године | |
| Пореско-идентификациони број (ПИБ) | | 4401904060002 | |
| Матични број додијељен од Републичког завода за статистику | | 1970372 | |
| Име, презиме и адреса (назив и сједиште) оснивача | | Мира и Слободан Павловић | |
| Број и датум одлуке о именовању лица овлашћеног за заступање | | - | |
| Број и датум дозволе за рад високошколске установе | | Одлука о испуњавању услова за почетак рада Слобомир П Универзитета Бијељина) бр. 6-01-6567/04 од дана од 27.12.2004. године; бр. 07.2-9622/07 од дана од 28.12.2007. године | |
| Број и датум дозволе за рад ван сједишта | | Одлука бр. 07.2-9622-1/07 од дана од 28.12.2007. године | |
| Организационе јединице које се посјећују и одговорна лица | |  | |
| Контакт особа: | |  | |
| Број телефона: | | +38755231101, +38753209621 | |
| Програми пријављени за евалуацију | | | |
| Назив студијског програма | Ниво студија | | Назив(и) излазних квалификација |
| ПРАВО | други | | Мастер права-правно-теоријски смјер 60 ЕЦТС, Мастер права-грађанско-правни смјер 60 ЕЦТС |

|  |
| --- |
| ДОБРЕ СТРАНЕ |
| Б.2 Креирање и одобравање студијских програма  На Слобомир П универзитету постоје документи који дефинишу начин усвајања студијских програма, процес развоја студијских програма, њихових садржаја и излазних квалификација, исхода учења те његову релацију са политикама, циљевима и стратегијом високошколске установе. У том смислу Статут Универзитета је основни правни акт, усвојени су и Правилник о увођењу измени и допуни студијских програма као и Правилник о настави и испитима. Тако, на Слобомир П Универзитету, студенти су укључени у рад Универзитета кроз представнике које бирају, а који су укључени у процес управљања Универзитетом као чланови управног одбора и сената. Поред тога, студенти учествују у скоро свим активностима самовредновања и унапређења квалитета студијских програма, али и извођења наставе на истим.  Поред тога, на Слобомир П универзитета је усвојена Стратегија за обезбјеђење квалитета, документ који је дефинисан као примарни документ којим се прати развој у области обезбјеђења квалитета комплетног образовања на Слобомир П Универзитету.  Студијски програм има јасно дефинисане образовне циљеве који су усклађени са стратешким документима и постоје докази њихове остваривости. Студијски програми су усклађени са научним и образовним стандардима и достигнућима одређене научне/умјетничке области, захтјевима сродних научних области у циљу стицања мултидисциплинарних знања, захтјевима тржишта рада и међународних реформских процеса.  Исходи учења су јасно дефинисани и подударни са садржајем студијских програма и нивоом циклуса студија и у складу су са стратегијом установе. Исходи учења су утврђени и наведени на сваком нивоу студијског програма.  Студенти и особље студијског програма упознати са образовним циљевима студијског програма. Јавно су доступне инфромације о самом студијском програму и поједначним предметима, све те инфромације се могу наћи на сајту Слобомир П Универзитета: http://spu.ba/.  Политика обезбјеђења квалитета у цјелости се примјењује у пракси кроз процесе унутрашњег обезбјеђења квалитета, путем којих се политике проводе, прате и ревидирају. Кроз процесе интерног самовредновања и оцјене квалитета, који се документују по школским годинама, Универзитет проводи, сагледава и унапријеђује све кључне критеријуме и индикаторе, који су истовремено и значајна подлога за екстерну евалуацију. Излазне компетенције студената су обухваћене садржајима у оквиру наставних планова и програма (силабуси предмета) садржаји су равномјерно распоређени по предметима. Увидом у документацију, као и на сајту Слобомир П унвиерзитета евидентно је да је Унивезитет до сада извршио пет циклуса самоуевалуације, што је утицало на измјене наставних планова и програма.  За потребе научно-истраживачког рада, обогаћивања наставног процеса, као и у циљу доприноса развоју привреде и друштва, у оквиру Универзитета 2009. године основан је и Научно-истраживачки институт НИПЕКС (научно-истраживачки центар за пројекте, експертизе, консалтинг, семинари) преко којег се ефективније обавља мисија овог универзитета у савременом друштву.  Унивезитет има склопљене бројне споразуме и уговоре са привредним субјектима, установама, универзитетима, школама у циљу практичне наставе наших студената.  Прилагођавање НПП се врши периодично у сарадњи са релевантним институцијама и у складу са захтјевима тржишта рада о чему постоје докази.  У складу са захтјевима тржишта рада, усвојен је и Правилник о увођењу, измјени и допуни студијских програма.  Носиоци наставног предмета морају измјерити и оптерећење студената на свом предмету, узимајући у обзир све активности које треба извести на студијском програму и изван њега, како би постигао планиране исходе учења. У том смислу, користи се систем ЕСПБ бодова којим се утврђује количина времена која је студентима потребна да би извршили све обавезе везане за наставу и учење (присуство предавањима, израда семинарских радова и пројеката, припрема за наставу, спремање завршног испита и сл.), а које су потребне да би се постигли очекивани исходи (резултати) учења.  На сајту Слобоми П унивезитета може се пронаћи упутство за писање завршног рада, шаблон за писање и изглед почетне стране, као и један од примјера урађеног рада. Иначе сви радови су доступни у Универзитетским библиотекама.  Сенат Слобомир П универзитета је усвојио Правилник за пријаву израду и одбрану мастер рада, правилник о студирању на другом циклусу студија, правилник о оцјени подобности теме и кандидата, оцјени и одбрани докторске дисертације.  У прилогу су достављени Правилник за пријаву израду и одбрану мастер рада и Правилник о студирању на другом циклусу студија.  У циљу перманентног унапређења практичких знања, персоналних и пословних вјештина студената, као и у циљу континуираног усавршавања исхода студирања студената на свим студијским програмима на Универзитету, обавља се анкетирање послодаваца. У документацији је достављена Спољна евалуација.  Са друге стране континураним праћењем и комуникацијом са дипломираним студентима СПУ провјерава квалитет стечених квалификација студената а у складу са тим и мапирањем студијског програма кроз исходе провјеравају и усклађују циљеви.  Овим студијским програмом и обликовањем компетенција путем изборних модула, тежња је да се створе стручњаци који ће своја знања примјенити у судству, адвокатори, високом образовању, привреди, управи и свим другим областима гдје су потребна знања и вјештине правника.  Савладањем студијског програма студент стице посебна знања и оспособљеност за различите проблеме у из области радних односа, кривичног поступка, градјанског поступка , те способност израде жалби, рјешења, изјава, пресуда, молби и других образаца итд. Студенти стичу знања сналажења у сложеној правној легислати.  Б.3 Учење, подучавање и оцјењивање усмјерено ка студенту  Студенти директно учествују у креирању студијских програма, процеса учења подучавања.  Настава на студијском програму ПРАВО другог циклуса је интерактивног карактера, обавезно укључује примјере из праксе, подстиче студенте на размишљање и креативност, самосталност у раду и примјену стечених знања. Реализација студијског програма се одвија кроз предавања и вјежбе у групама према стандардима. Присуство предавањима и вјежбама улази у оцјену студената и није обавезно само за студенте који обезбиједе потврду да су запослени.  Студенти имају слободу да искажу своје мишљење предметном наставнику када уоче да је потребно сугерисати да се неки сегменти (знања о новим алатима и технологијама, нови сертификати, видео садржаји и сл.) уврсте у поједини предмет.  Алумни скупови могу донијети значајне информације о трендовима на тржишту рада јер бивши студенти директно презентују своја радна мјеста и одговорности.  Као још један значајан извор о адекватности наставног процеса су и сједнице Наставно-научног вијећа које се на свим факултетима одржавају најмање два пута у току семестра и по потреби, и о којима постоји писани траг. Електронским путем вредновање квалитета студија од стране студената обавља се два пута годишње за све предмете.  Универзитет редовно, два пута годишње, а по једном на крају сваког семестра, спроводи електронским путем вредновање квалитета студија од стране студената у којем је студентима омогућено да слободно и анонимно изнесу своје мишљење о студијском програму, службама, свим предметима које су слушали у семестру који оцјењују, као и свим наставницима и сарадницима. Анкете се користе за евалуацију и креирање измјена наставног плана и програма.  Студенти су упознати са правилима студирања и процедуром жалбе и документи су им стално доступни (wеб сајт, студентска служба, огласна табла).  Б.4 Упис и напредовање студената, признавање и сертификација  Процедуре за признавање високообразовних квалификација, периода студија и претходног учења, а што подразумјева и признавање неформалног и информалног учења су успостављене.  Упис студената на студијски програм било којег циклуса врши се на основу законских одредница, јасних и транспарентних критеријума који укључују провјере знања, склоности и способности кандидата и успјех у претходном школовању, а у складу са анализираним друштвеним потребама и обезбијеђеним ресурсима за извођење програма. Конкурс за упис се јавно објављује на wеб страници установе и у медијима.  Слобомир П универзитет спроводи програме мобилности. Признавање ЕЦТС бодова у случају мобилности се врши на основи процедура и критеријума дефинисаних Правилником о мобилности студената.  Слобоми П универзитет има потписане споразуме о сарадњи са више високообразованих установа.  Одбраном завршног (мастер) рада као финалног производа на студијском програму Право другог циклуса студија, студент стиче академско звање према Правилнику о Листи струковних, академских и научних звања („Службени гласник РС“, број 117/14) дефинисано завршеним студијским програмом, а према Рјешењу о испуњености услова за извођење студијског програма Право.  Универзитет по завршетку студија студенту издаје диплому и додатак дипломи (Diploma Supplement) који описују стечену квалификацију, укључујући постигнуте исходе учења и контекст, ниво, садржај и статус студија који је студент завршио у складу са Правилником о садржају јавних исправа које издају високошколске установе у РС. Докуметни којим се поткрепљује горе наведено налазе се у прилогу.  Б.5 Наставно особље  Високошколска установа примјењује транспарентне процесе и процедуре код запошљавања и унапређења запослених. Процедуре су утврђене унапријед, јавно су доступне и усклађене су са важећим законским прописима.  Универзитет подстиче учешће наставног кадра на стручно-научним скуповима, аплицирању и реализацији научно-истраживачких пројеката или у активностима успостављања сарадње са привредом. Универзитет систематски прати, оцјењује и подстиче научну, истраживачку активност наставника и сарадника.  Учешће на конференцијама (домаће и међународне) представља могућност да се непосредно саопште први резултати неког истраживања, студије и сл, и представљају идеално мјесто за размјену искустава са другим учесницима.  Поред учешћа на Међународном научном скупу на који је организован на Универзитету, запослени се такође позивају и охрабрују да учествују у раду Међународних научних конференција. Радови изложени на конференцијама и научним скуповима које организује Слобомир П универзитет се објављују на сајтовима конференција у виду зборника радова и јавно су доступни свим заинтересованим корисницима.  Универзитет подстиче учешће наставног кадра на стручно-научним скуповима, аплицирању и реализацији научно-истраживачких пројеката или у активностима успостављања сарадње са привредом.  Установа има разрађен план усавршавања ненаставног особља.  Б.6 Ресурси за учење и подршка студентима  Високошколска установа има довољно ресурса (учионице, лабораторије и лабораторијске опреме, рачунари, појединачни и групни простори за учење, итд.) и услова за комплетно особље и све студенте. Високошколска установа има библиотеку опремљену адекватним бројем библиотечких ресурса у штампаном и електронском облику и одговарајући простор и опрему за коришћење библиотечких услуга и за академско особље и за студенте.  Установа има разрађен систем информисања студената и јавности, као и план усавршавања ненаставног особља. Информациони систем прикупља, анализира и користи информације релевантне: - за унапријеђење својих активности у настави; научно-истраживачком раду и пословној администрацији.  Б.8 Информисање јавности  Рад Универзитета је јаван. Јавност у раду Слобомир П Универзитета обезбијеђена је објављивањем потпуних, прецизних и доступних информација о раду свих факултета својим студентима, потенцијалним студентима и осталим заинтересованим лицима. Информације су доступне објављивањем на интернет презентацији, огласној табли на Универзитету, у Информатору за студенте у виду каталога/брошура или публикација, у студентској служби.  Универзитет има институционално организован начин односа с јавношћу кроз запослено лице за односе с јавношћу. Универзитет има особу која је задужена за организовање промотивних активности и која подноси периодичне извјештаје управном одбору о реализованим активностима.  Информације за будуће студенте су доступне објављивањем на интернет презентацији, огласној табли на Универзитету, у Информатору за студенте у виду каталога/брошура или публикација, у студентској служби, на друштвеним мрежама, YоуТубе каналу.  Б.9 Континуирано праћење и периодична ревизија студијских програма  Високошколска установа редовно прати и даље развија своје студијске програме, уз ангажман заинтересованих страна.  Путем анкете за привреду која се континуирано спороводи у различитим привредним секторима који су релавантни за студијске програме. Анкета се анализира и на основу добијених података врше се адекватне измјене у студијским програмима које имају циљ да одговоре на уочене потребе на тржишту рада.  Анкета представника пословног окружења - Спољна евалуација је достављена у документацији.  Анализа квалитета свих студијских програма је указала на одређене слабости и иницирала усвајање одређених мјера и активности за унапријеђење квалитета. У том смислу, наредни период треба да буде заснован на предузимању сљедећих облика дјеловања: 1. Подизање квалитета студијских програма, 2. Наставак развијања концепта „Студент у центру пажње“, 3. Унапријеђење система мјерења квалитета студијског програма, 4. Успостављање боље сарадње са пословним сектором и тржиштем рада, 5. Подизање квалитета студената.  У оквиру сваке мјере дефинисане су конкретне активности који су наведене у Самоевалуационом извјештају за студијски програм Правне студије у дијелу извештаја под насловом Мјере проистекле интерном евалуацијом.  Б.10 Периодично вањско осигурање квалитета  Универзитет је акредитовао институцију на основу претходно лиценцираних студијских програма.  Унапријеђења унутрашњег система обезбјеђења квалитета која су произашла из препорука претходних евалуација се огледају у унапријеђењу метода и техника које се користе у процесу обезбјеђења квалитета Универзитета.  Активности у оквиру мјере укључује: ревизија и кориговање методологије за праћење и унапријеђење система квалитета, реформулација садржаја и структуре питања у анкетним обрасцима, развијање механизма „кластеризације“ у поступку вредновања Универзитета, промоција идеје о значају процеса провјере квалитета на Универзитету, организовање обуке за све актере у процесу провјере квалитета, подстицање учешћа носилаца квалитета у разним врстама обука организованих од стране националног савјета и ЕУ, унапријеђење комуникације с надлежним институцијама за спољашњу провјеру квалитета. |
| СЛАБЕ СТРАНЕ |
| Б.2 Креирање и одобравање студијских програма  Наведени су референтни студијски програми, али нису објашење сличности и стручне разлике.  Образовни циљеви студијског програма су уопштено наведени, тј. нису прецизно наведени циљеви студијског програма који укључују и остварују четири препоруке Савјета Европе у вези са сврхом високог образовања.  Учешће студената у изради и усвању наставних планова и програма, кроз њихово учешће у тијелима органа Универзитета, није довољно.  Није обезбјеђења упоредивост са истим и/или сличним програмима на високошколским установама у БиХ и иностранству, с обзиром да није достављена анализа компаративних студијских програма.  Студијски програм ИИ циклуса студија на грађанскоправном смијеру, силабуси нису припрмљени на стандардизован начин (као што је случај са осталим смјеровима). Поред тога у силабусима за појединачне наставне предмете нису наведени исходи учења.  Не постоји доказ о упоредивости са другим студијским прогамима. У доступној документацији наведено је да је извршено усклађивање са студијским програмима Правног факултета, Универзитета у Београду (http://www.ius.bg.ac.rs/), Правног факултета, Универзитета у Новом Саду (http://www.pf.uns.ac.rs/), Правног факултета, Универзитет у Бањој Луци (https://pf.unibl.org/), те Правног факултета, Универзитета Синергија – Бијељина (http://upis.sinergija.edu.ba/study\_programme/pravo).  Истовремено нису наведени резултати урађене анализе.  У достављеној документацији није јасно видљива оправданост измјена постојећих или усвања нових наставних планова и програма.  Стручна пракса није организована од стране установе. Не постоје уговори о обављању стручне праксе са одговарајућим партнерима, као и докази да сви студенти пролазе кроз стручну праксу (извјештаји ментора итд.).  Из достављене документације није видљиво да ли Слобомир П универзтитет врши провјеру усклађености студијских програма са студијским програмима других високошколских установа, како домаћих, тако и из иностранства.  Завршни радови нису подвргути провјери с циљем онемогућивања плагирања.  Слобомир П универзитет, путем рецензираног студијског програма, у довољеној мјери не остварује међународну сарадњу (настава на страним језицима, мобилности студената и особља, заједнички пројекти са страним партнерима, итд.).  Из достављене документације није у потопности видљиво на који начин се обавља периодично мјерење задовољства субјеката који запошљавају студенте и на који начин се резултати ових мјерења користе у развоју и унапређењу наставних планова и програма.  Б.3 Учење, подучавање и оцјењивање усмјерено ка студенту  Из достављене документације и увидом на сајт Универзитета уочава се да недостају садржаји који се тичу практичних вјежби из појединих наставних предмета.  Упознавање студената са документима који регулишу процес образовања гдје спадају и процедуре жалбе и остале мјере подршке студентима током студирања је факултативног карактера.  Б.4 Упис и напредовање студената, признавање и сертификација  Размјена студената није на високом нивоу.  Б.5 Наставно особље  На сајту Слобомир П универзитета доступни су основни подаци о наставници, док подаци о избору у звање, укључујући и извјештаје о избору у звање нису доступни.  У области управљања људским ресурсима Слобомир П универзитета не постоје посебно креирани документи под називом Политика управљања људским ресурсима и Оперативни план развоја људских ресурса и запошљавање новог кадра. Поједини елементи ових документата садржани су у другим документима.  Нису достављени документи из којих би били видљиви резултати анализе научног рада наставника и сарадника Универзиета.  Обука и усавршавање ненаставног особља врши се на њихов захтјев и није континуираног карактера.  Б.6 Ресурси за учење и подршка студентима  Иако је у Стратегији развоја Слобомир П универзитета наведена једна од активности: \'\'Модернизација инфраструктуре, развој информационог система и примјена информационих технологија и учење на даљину\'\', евидентно је да не постоји посебан План улагања у физичке ресуресе као подршка студентима.  Б.8 Информисање јавности  На сајту Слобомир П унивезитета нису видљиви раније одбрањени мастер радови.  Информације на сајту Слобомир П универзитета нису у потпуности доступне на једном од страних језика. Иако је наведен линк за доступност сајта Слобомир П унивезитета на енглеском језику, приступом наведеној страници можемо утврдити да су доступни основни подаци о Универзитету на енглеском језику, док подаци о студијским програмима нису доступни.  На Слобомир П универзитету нема усвојеног посебног документа којим се уређује питање комуникације са јавношћу, као што је Стратегија комуникације са јавношћу.  Б.9 Континуирано праћење и периодична ревизија студијских програма  Нису достављене анализе и закључци кретања на тржишту.  Иако је анализа урађена 2014. године, до сада нису отклоњени тада уочени недостаци.  Б.10 Периодично вањско осигурање квалитета  У достављеној документацији се не налазе извјештаји о унапређењу рада СПУ.  До сада, Слобомир П универзитет није имплементирао процедуре екстерног осигурања квалитета у складу са ЕСГ стандардом. |
| ПРЕПОРУКЕ ЗА УНАПРЕЂЕЊЕ |
| Б.2 Креирање и одобравање студијских програма  У циљу усклађивања студијског програма са сродним студијским програмима, како би се обезбједила већа мобилност студентата и наставног особља неопходно је објаснити сличности и стручне разлике између студијских програма с којима је вршено усклађивање. Дакле, није довољно само таксативно навођење студијских програма са којима је вршена компарација, већ је неопходно приказати резултате исте, тј. подударности, сличности и разлике.  Такође, неопходно је у циљевима студијског програма уврстити и четири препоруке Савјета Европе у вези са сврхом високог образовања (припрема студената за активно учешће у друштву, припрема за њихове будуће каријере- допринос њиховој запошљивости, подршку личном развоју и стварање широке напредне базе знања и стимулисање истраживачког рада и иновација-укључивање студената у пројекте, израде патената, такмичења итд.).  Неопходно је веће учешће студената у усвајању студијских програма. Овај број студената мора превазилазити број студената који су изабрани у органе Унивезитета, тј. мора се обезбједити веће фактично, а не само формално одлучивање.  Извршити упоређивање са истим и/или сличним програмима на високошколским установама у БиХ и иностранству.  Ускладити студијски програм ИИ циклуса студија на грађанскоправном смијеру са осталим студијским програмима. Поред тога потребно је уврситити исходе учења у силабусе наставних предмета.  У елаборату студијског програма поред таксативног навођења са којим студијским програмима је упоредив, образложити и сличности и разлике програма.  Наставити са даљим развојем ревизијом и увођењем иновација у наставне планове и програме. Основ наведеног развоја требао би да буде елаборат о оправданости измјена или увођења нових студијских програма, са свим потребним елементима.  Организовати стручну праксу од стране установе. Неопходно је створити услове према којима су студенти обавези реализовати стручну праксу, што би се вредновало одређеним бројем ЕЦТС бодова или би представљало обавезан услов за полагање одређене групе предмета. Стручну праксу организовани у другом семестру.  Извршити провјеру усклађености студијских програма са студијским програмима других високошколских установа, како домаћих, тако и из иностранства.  Увести обавезу подвргања завршних радова провјери путем антиплагијат програма, како би се онемогућило плагирање радова.  Усвојити посебан правни акт (Правилник) или увести одредбе у већ постојећи Правилник којим се уређује поступак достављања завршних радова другог циклуса студија на утврђивање подударности садржаја, врши њихова анализа и оцјењује обим подударности, након чега се утврђује да ли постоје елементи плагирања.  Развијати и унапређивати међународну сарадњу, путем размјене студента и учешћа у заједничким пројектима. У овом циљу посебно значајан може бити научно-истраживачки рад студената, посебно студената на цругом циклусу студија.  Извршити периодично мјерење задовољства субјеката који запошљавају студенте и резултати ових мјерења користити у развоју и унапређењу наставних планова и програма.  Б.3 Учење, подучавање и оцјењивање усмјерено ка студенту  Мотивисати студенте како би се обезбједило веће учешће у што квалитетнијем попуњавању анкета. На тај начин биће омогућено прикупљање података о конкретним наставним плановима и програмима, што може бити од користи приликом измјена или израде новог наставног плана и програма.  Уврстити као обавезу Слобомир П универзитета да студенте упозна са документима који регулишу процес образовања гдје спадају и процедуре жалбе и остале мјере подршке студентима током студирања. Један од начина може да буде и путем уговора о студирању.  Повећати фонд практичних и ситуационих часова у окивру појединих наставних предмта. У том смислу на студијском програму право организовати ситуациону наставу која укључује процес ситуационог суђења. Такође, као користан вид стицања практичних знања може бити путем правних клиника, у којима ће студетнима бити омогућено стицање практичних знања и вјештина.  Б.4 Упис и напредовање студената, признавање и сертификација  На сајту Слобомир П унивезитета омогућити онлине исказивање намјере будућих студената за упис на неки од студијских програма студија II циклуса.  Обезбиједити да се издавања додатка дипломи врши и на страном језику (нпр. енглески).  Потребно је интензивирати међународну сарадњу, посебно у погледу размјене студената и академског особоља.  Наведену активност је нарочито важно развијати на студијама другог и трећег циклуса студија. У том смислу потребно је развијати јачу сарању са високошколским установама са којима Унивезитет има потписан споразум о сарадњи, као и потписивање нових уговора.  Б.5 Наставно особље  Путем сајта Слобомир П универзитета учинити доступним податке о процесу избора у звање наставника и сарадника. То подразумијева да извјештаји о избору у звање буду доступни. Такође, потребно је да прецизно буде назначена ужа научна област наставника, звање и датум избора у звање.  Усвојити посебне документе: Политика управљања људским ресурсима и Оперативни план развоја људских ресурса и запошљавање новог кадра.  Овим документима систематизовати политику управљања људским ресусрсима и оперативни план развоја људских ресурса на једном мјесту.  У циљу јачања везе између истраживања и образвања неопходно је извршити анализу научних резултата наставника и срадника Универзитета, а резултате поменуте анализе уврстити у оцјењивање квалитета рада и учинка наставника и сарадника Слобомир П универзитета.  Поред тога потребно је укључити већи број студената - демонстратора у наставни процес, чиме ће се обезбједити јачање везе између истраживања и образовања.  Уврстити обуке и усавршавање ненаставног особља у план рада Универзитета, како би се обезбједио континуитет стручног усавршавања и обуке ненаставног кадра.  Б.6 Ресурси за учење и подршка студентима  Усвојити посебан План улагања у физичке ресурсе као подршка студентима. Наведеним документом би требало на средњорочној и дугорочној основи уредити питање улгагања у физичке ресурсе Универзитета, укључујући рачунаре, лабораторијскску опрему, библотекарске јединице, итд. На тај начин обезбједио би се континуитет улагања.  Б.8 Информисање јавности  Учинити доступним раније одбрањене мастер радове. У том смислу потребно је уредити дитигални репризоријум мастер радова.  Уредити сајт Слобомир П универзитета, тако да информације у потпуности буду доступне на једном од страних језика. То укључује податке о студијским програмима, наставним плановима и програмима, те процесу мобилности студената.  У циљу унапређења комуникације са јавношћу усвојити посебан документ под називом Стратегија комуникације са јавношћу.  У циљу боље информисаности будућих студената потребно је отворилити или ажурирати странице Универзитета на друштвеним мрежама (Фацебоок, Инстаграм, и др.), како би кандидати имали правовремене информације и на овај начин комуникације.  Б.9 Континуирано праћење и периодична ревизија студијских програма  Учинити доступним анализе и закључке кретања на тржишту, што би био један од основа за креирање образовне потребе студијског програма.  Дефинисати акциони план отклањања уочених недостатака проистеклих из анализа квалитета свих студијских програма, са прецизно временски одређеним роковима, показатељима успјешности и носицима активности. Након тога потребно је сачини извјештај о уоченим и откоњеним недостацима.  Б.10 Периодично вањско осигурање квалитета  Сачинити или учинити досупним раније урађене извјештаје о унапређењу рада Слобомир П универзитета према унапријед утврђеним мјерама.  Потребно је увести поступке вањског осигурања квалитета у складу са ЕСГ стандардом. |

МЈЕСТО И ДАТУМ:

ПОТПИС РЕЦЕНЗЕНТА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_