IZVJEŠTAJ RECENZENTA ZA STUDIJSKI PROGRAM

|  |  |  |  |
| --- | --- | --- | --- |
| Pregled | | | |
| Podaci o visokoškolskoj ustanovi | | | |
| Naziv, adresa i e-mail adresa institucije | | Slobomir P Univerzitet Pavlovića put 76, Bijeljina Info@spu.ba | |
| Internet adresa | | http://spu.ba/ | |
| Naziv, broj i datum akta o osnivanju | | Odluka o osnivanju Slobomir P Univerziteta, Slobomir Bijeljina; Akt o osnivanju, odluka br. 6-01-1272/03 od dana 08.04.2003. godine | |
| Poresko-identifikacioni broj (PIB) | | 4401904060002 | |
| Matični broj dodijeljen od Republičkog zavoda za statistiku | | 1970372 | |
| Ime, prezime i adresa (naziv i sjedište) osnivača | | Mira i Slobodan Pavlović | |
| Broj i datum odluke o imenovanju lica ovlašćenog za zastupanje | | - | |
| Broj i datum dozvole za rad visokoškolske ustanove | | Odluka o ispunjavanju uslova za početak rada Slobomir P Univerziteta Bijeljina) br. 6-01-6567/04 od dana od 27.12.2004. godine; br. 07.2-9622/07 od dana od 28.12.2007. godine | |
| Broj i datum dozvole za rad van sjedišta | | Odluka br. 07.2-9622-1/07 od dana od 28.12.2007. godine | |
| Organizacione jedinice koje se posjećuju i odgovorna lica | |  | |
| Kontakt osoba: | |  | |
| Broj telefona: | | +38755231101, +38753209621 | |
| Programi prijavljeni za evaluaciju | | | |
| Naziv studijskog programa | Nivo studija | | Naziv(i) izlaznih kvalifikacija |
| MUZIKA | prvi | | Dipl. muzički umjetnik-240 ECTS, akordeonista, Dipl. kompozitor-240 ECTS, Dipl. muzički umjetnik-240 ECTS, solo pjevač, Dipl. muzički umjetnik-240 ECTS, pijanista, Dipl. muzički umjetnik-240 ECTS, violinista, Dipl. muzički umjetnik-240 ECTS, violista, Dipl. muzički umjetnik-240 ECTS, flautista, Dipl. muzički umjetnik-240 ECTS, gitarista, Dipl. muzički umjetnik-240 ECTS, klarinetista, Dipl. muzički umjetnik-240 ECTS, dirigent, Dipl. muzički umjetnik-240 ECTS, trubač, Dipl. teoretičar umjetnosti-240 ECTS, muzički pedagog i teoretičar |

|  |
| --- |
| DOBRE STRANE |
| B.2 Kreiranje i odobravanje studijskih programa  U cilju sprovođenja strategije i obezbeđenja kvaliteta Slobomir P Univerzitet kontinuirano i sistematski prati i proverava različite aspekte rada. U nameri da ostvari adekvatan nivo kvaliteta studijskih programa Slobomir P Univerzitet u sistem rada ugradio je posebne procedure za odobravanje, praćenje, kontrolu i ocenu studijskih programa. Uređena je metodologija samovrednovanja „izlaznih“ rezultata studijskih programa, nastavnog procesa i opštih uslova rada na Univerzitetu.  Usklađenost studijskog programa je data kroz poređenje sa više studijskih programa. Dokumenta sa kojima se vrši usklađivanje, praćenje naučnih i praktičnih dostignuća, usklađivanje nastavnog plana i razvijanje studijskih programa su Strategija razvoja obrazovanja Republike Srpske, Evropski kvalifikacijski okvir za visoko obrazovanje, Državni (nacionalni) kvalifikacijski okvir, Osnove kvalifikacijskog okvira u Bosni i Hercegovini.  Senat Slobomir P Univerziteta usvaja izmene studijskog programa na predlog Dekana, a minimalne izmene kako se navodi se mogu usvajati svake godine.  Navedene su opšte i predmetno specifične kompetencije koje studenti stiču savladavanjem studijskog programa.  Načini po kojima se vrši računanje i dodjeljivanje ESP Bodova pojedinim predmetima usklađeni su sa smernicama Vodiča za korisnike ESPB-a kao glavnog alata Evropskog prostora visokog obrazovanja (EHEA-e) i definisani dokumentom: Pravilnik za izradu i reviziju studijskih programa.  B.3 Učenje, podučavanje i ocjenjivanje usmjereno ka studentu  Studenti su uključeni u proces kreiranja procesa učenja na više načina.  Pravilnik o nastavi i ispitima https://spu.ba/wp-content/uploads/2018/02/Pravilnik-o-nastavi-i-ispitima.pdf  Studenti učestvuju u procesu evaluacije nastavnog plana i programa i nastavnog procesa. Pravilnikom o studentskom vrednovanju kvaliteta studija i Pravilnikom o načinu i postupku za obezbeđenje kvaliteta na Slobomir P Univerzitetu se definišu oblasti, cilj, načela, metode i organizacija studentskog vrednovanja kvaliteta studija na Univerzitetu i organizacionim jedinicama u sastavu Univerziteta, način čuvanja potrebne dokumentacije, uvid u rezultate vrednovanja i postupanje nakon sprovedenog vrednovanja.  Statutom Univerziteta definisana je uloga studenata u upravljanju visokoškolskom ustanovom: predstavnik studenata je član organa upravljanja Univerzitetom, Upravnog odbora, a studenti su članovi i najvišeg akademskog tela Senata. Studente predstavnike bira studentsko predstavničko telo, po proceduri utvrđenoj Pravilima studentskog predstavničkog tela Slobomir P Univerzitetu i rade na osnovu Pravilnika o radu Studentskog parlamenta.  B.4 Upis i napredovanje studenata, priznavanje i sertifikacija  Strani studenti koji ulaze u projekat o mobilnosti mogu se informisati o potrebnoj dokumentaciji i drugim relevatnim informacijama na sajtu Univerziteta http://spu.ba/wp-content/uploads/2018/02/Pravilnik-o-mobilnosti-studenata-anstavnog-i-nenastavnog-osoblja.pdf  Ustanova ima Kancelariju za međunarodnu saradnju koja ima tri člana: kooridnator za mobilnost, koordinator za naučno-istraživačke projekte i ECTS koordinator, kao i potpisane međunarodne sporazume, kao i akte koji regulišu međunarodnu saradnju i mobilnost studenata.  B.5 Nastavno osoblje  Pre početka svake akademske godine, u skladu sa Zakonom o visokom obrazovanju RS i Uredbom o uslovima za osnivanje i početak rada visokoškolskih ustanova i o postupku utvrđivanja ispunjenosti uslova Senat vrši analizu i utvrđuje opterećenost nastavnog akademskog kadra na Slobimir P Univerzitetu  Nastavnicima i studentima omogućeno je besplatno učešće na određenim naučnim skupovima, na kojima mogu da prezentuju svoj istraživački rad.  Postoji spisak obuka koje je polagalo nenastavno i administrativno osoblje Univerziteta, kao i Pravilnik o računovodstvu |
| SLABE STRANE |
| B.2 Kreiranje i odobravanje studijskih programa  Struktura studijskog programa Muzika OAS – Muzička teorija i pedagogija ukazuje na evidentnu potrebu da se ovaj smer razdvoji na dva zasebna modula (smera), čime bi se omogućilo usklađivanje sa nazivom i izlaznim kompetencijama, kao što je to i učinjeno na SP Muzika MAS.  Knjige predmeta koje su deo pristigle dokumentacije koju je ustanova dostavila za potrebe akreditacije, a koje su dostupne na sajtu Slobomir P Univerzita nisu ispunjene na odgovarajući način i u njima nema sadržanih svih relevantnih i značajnih podataka.  Nakon pregleda NP za sve smerove na navedenom studijskom programu Muzika može se zaključiti da po završetku navedenog SP u neodstatku stručne i metodičke prakse studenti ne stiču odgovarajuće komepetencije kao što Ustanova navodi:  "Po završenom studijskom programu ... studenti stiču kompetencije da izvode muzička djela iz solističke i kamerne literature ..., predaju u osnovnim i srednjim muzičkim školama, aktivno učestvuju u predstavljanju i popularizaciji umjetničke muzike u širem društvenom i kulturnom okruženju, ..."  Pedagogija i Osnovi psihologije su jedini nastavni predmeti iz ovih naučnih oblasti (zastupljeni samo tokom jednog semestra i vrednovani 2 ESPB); stručna praksa je u potpunosti izostala na svim smerovima, a metodika instrumenata (na smeru Izvođačke umetnosti), odnosno na smeru Muzička teorija i pedagogija - metodika nastave solfeđa i metodika opšteg muzičkog obrazovanja ne mogu biti dovoljne studentima za sticanje neophodnih PPM kompetencija.  U knjigama predmeta za više predmeta izostavljeni su uslovi za upis, u metodama izvođenja nastave nisu definisane veličine grupa na predavanjima i vežbama. Nedostaju zahtevi za kolokvijum, za seminarski rad, kao ispitni zahtevi na pojedinim predmetima, a izostalo je i navođenje šifre predmeta u većini knjiga predmeta.  Sadržaji u specifikacijama predmeta su kod većine predmeta identični iako se radi o predmetima koji se slušaju u različitim semestrima. Mogu se uočiti potpuna poklapanja sadržaja predmeta u knjigama predmeta sa onim koje su navedene za sledeći nivo studija (MAS)  Obavezna i preporučena literatura (tamo gde je ima) u specifikacijama predmeta je kod brojnih nastavnih predmeta više nego minimalna, a u nekim knjigama predmeta nije usklađena i ne odgovara sadržajima predmeta.  Uslovi za pohađanje predmeta izostali su kod pojedinih nastavnih predmeta u specifikaciji predmeta.  NP studijskog programa Muzika OAS osim na smeru Muzička teorija i pedagogija mogućnost izbornosti ne postoji, već su NP isključivo predviđeni samo obavezni predmete.  Nastavni plan i program SP Muzika – izvođačke umetnosti ne sadrži izborne predmete, a opterećenje studenta po predmetun i bodovna vrednost nastavnih predmeta nije iskazana u skladu sa ECTS-om. Načini provere i vrednovanja kontinuiranog sticanja znanja studenta, bodovna ECTS vrednost nije usklađen sa stvarnim opterećenjem studenata prikazanim kroz broj časova aktivne nastave.  Liste obavezne i dopunske literature za svaki pojedini predmet uglavnom su identične iako se radi o nastavnim predmetima koji su zastupljenjini tokom više od dva semestra (a neki čak i osam semestra) izučavanja.  Visokoškolska ustanova ne obezbjeđuje interakciju sa profesionalnom praksom.  U knjigama predmeta na svim smerovima mogu se izdvojiti određeni nedostaci:  Kod većine nastavnih predmeta u knjigama predmeta nedostaju zahtevi za ispit, kolokvijum i seminarski rad (tamo gde je to predviđeno). Izostalo je navođenje metoda izvođenja nastave, tipa nastave (individulana, grupna, sa veličinom grupe ili kolektivna), kao i ishoda učenja  Broj bodova predispitnih i ispitnih obaveza kod pojedinih nastavnih predmeta u knjigama predmeta prelazi predviđenih 100 poena.  U NP, tačnije knjigama predmeta na smeru Muzika, muzička teorija i pedagogija kao važno može se izdvojiti sledeće:  Nije predviđen nastavni predmet Harmonija 1 i 2, već Harmonija sa harmonskom analizom, a priložene su knjige predemeta za Harmonija 1 i 2.  Engleski jezik je obavezan nastavni predmet tokom četiri godine OAS (od prvog do osmog semestra, vrednovan sa ukupno 16 ESPB) dok su Osnovi psihologije i Pedagogija SP predviđeni za izučavanje samo tokom jednog semestar (vrednovani sa po 2 ESPB).  Harmonija sa harmonskom analizom nastavni je predmet predviđen za izučavanje tokom 6 semestra, a Kontrapunkt tokom 2 semestra  Sadržaji u svim knjigama predmeta Metodika nastave solfeđa (od 1do 4) identični su.  Etnomuzikologija se izučava samo tokom jednog semestra; u knjizi predmeta je navedeno ime nastavnika muzikologa red. prof. dr Sonje Marinković, a u dokumetu kao angažovani nastavnik u akademskoj 2018/19. godini na licenciranim studijskim programima navedeno je ime nastavnika – dr Jelena Milićević Trakilović, vanr. prof. (uža umetnička oblast: Umjetnost i svi oblici stvaralaštva)  Knjige predmeta za nastavni predmet Osnovi orkestracije 1 i 2 identične su. Nastavni predmet Osnovi orkestracije je izboran, a nastavni predmet Aranžiranje obavezan (postavlja se pitanje kako će studenti moći da odgovore zahtevima nasatavnog predmeta Aranžiranje ukoliko ne izaberu Osnovi orkestracije)  U knjizi predmeta MOMO 3 navedeno je da je cilj predmeta: „da se studenti osposobe za realizaciju programskih sadržaja muzičke kulture u razrednoj i predmetnoj nastavi” (a onda navedeno od V do IX razreda osnovne škole), sadržaj – „praktično predavanje u osnovnim, srednjim školama i gimnazijama”, a predviđena literatura oni koja se koriste u za razrednoj nastavi (od 1. do 4. razreda OŠ).  Knjige predmeta Osnove korepeticije u muzičkom obrazovanju 1 i 2 identične su  Knjige predmeta Vokalna tehnika 1 i 2 identične su  Knjige predmeta Hor 1–8 identične su; postavlja se pitanje kako je izvršena podela ESP bodova (broj časova aktivne nastave različit je – Hor 1 (2+2) 2ESPB, Hor 2 (1+1) 2ESPB, Hor 3-6 (2+0) 2 ESPB  Knjige predmeta Kamerna muzika 1 i 2 u dokumentu NP Muzička teorija i pedagogija OAS suvišne su i potrebno ih je izostaviti (str.55 i 56)  Upitno je koliko sadržaj i cilj izbornog predmeta Osnovi dizajna odgovaraju smeru Muzička teorija i pedagogija.  U NP, tačnije knjigama predmeta na smeru Muzika, izvođačke umjetnosti važno je izdvojiti sledeće:  Gitara  Nije jasna podela ESPB u odnosu na broj časova aktivne nastave za nastavni predmet Gitara, a takođe nije jasno zašto nema svih knjiga predmeta i zašto nisu Gitara od 1 do 8, kada su u pitanju jednosemestralni nastavni predmeti  Istorija muzike (zajednički je nastavni predmet na svim smerovima SP Muzika)?  Nije jasna podela ESP Bodova (većem broju časova aktivne nastave dodeljen je manji broj ESPBodova)  Istorija muzike 1 i 2 (3+3) 4 ESPB  Istorija muzike 3 (2+0) 6 ESPB    Nejasno je po kojim kriterijumima je nastavnom predmetu Kamerna muzika 1–6 za isti broj časova aktivne nastave dodeljene različite bodovne ECTS vrednosti; priložene su samo 3 knjige predmeta za jednosemestralni nastavni predmet koji je zastupljen tokom 6 semestara  Kamerna muzika 1 (2+1) 4 ESPB  Kamerna muzika 1 (2+1) 3 ESPB  Kamerna muzika 2 (2+1) 4 ESPB  Kamerna muzika 2 (2+1) 4 ESPB  Kamerna muzika 3 (2+1) 5 ESPB  Kamerna muzika 3 (2+1) 7 ESPB  Knjige predmeta Metodika nastave gitare od 1 do 4 identične su, a uvidom u časove aktivne nastave nije jasno kako je izvršena podela ESP Bodova:  Metodika nastave gitare 1 (2+1) 6 ESPB  Metodika nastave gitare 2 (2+1) 6 ESPB  Metodika nastave gitare 3 (2+4) 4 ESPB  Metodika nastave gitare 4 (2+4) 6 ESPB  Knjige predmeta Poznavanje literature i čitanje s lista identične su, a ipak se dodeljeni ESP Bodovi razlikuju  Poznavanje literature i čitanje s lista 1 (1+1) 4 ESPB  Poznavanje literature i čitanje s lista 1 (1+1) 3 ESPB  Solfeđo je zastuljen tokom 5 semestara, priložene samo tri knjige predmeta iako se na osnovu dodeljenih ESPBodova može zaključiti da se sadržaji i opterećenje studenata razlikuju.  Solfeđo 1 (1+1) 6 ESPB  Solfeđo 1 (1+1) 3 ESPB  Solfeđo 2 (1+1) 4 ESPB  Solfeđo 2 (1+1) 4 ESPB  Solfeđo 3 (1+1) 2 ESPB  U NP Engleski jezik samo od 1 do 4 i to samo u parnim semestrima, pa se postavlja pitanje izostanka kontinuiranog usvajanja znanja, kao i pitanja zašto se Ustanova odlučila na ovakvu raspodelu i zastupljenost navedenog nastavnog predmeta tokom trajanja OAS.  Izvođačke umetnosti – Solo pevanje  Nedostaju 4 knjige predmeta za nastavni predmet Solo pevanje (predmet je zastupljen tokom osam semestara, različit je broj časova aktivne nastave i neodgovarajuća podela ESP Bodova (u 6. semestru (2+2) 12 ESPB, u 7. semestru (2+6) 9 ESPB)  U NP Solo pevanje 1 u 1. semestru (2+4) 10 ESPB  Solo pevanje 1 u 2. semestru (2+4) 10 ESPB  Solo pevanje 2 u 3. semestru (2+4) 10 ESPB  Solo pevanje 2 u 4. semestru (2+4) 10 ESPB  Solo pevanje 3 u 5. semestru (2+2) 10 ESPB  Solo pevanje 3 u 6. semestru (2+2) 12 ESPB  Solo pevanje 4 u 7. semestru (2+6) 9 ESPB  Solo pevanje 4 u 8. semestru (2+6) 10 ESPB  U knjizi predmeta za Kamernu muziku 3 i 4 predispitnim obavezama student može ostvariti 80, a ispitnim obavezama 60 poena. Navedena literatura odgovara smeru gudački instrumenti  Nedostaju 2 knjige predmeta za nastavni predmet Operski studio. Priložene su dve knjige 1 i 2, nastavni predmet je jednosemestralan, i potrebno je priložiti 4 knjige predmeta  Klavirski praktikum je jednosemestralan i predviđen je tokom osam semestara a priložene su samo 4 knjige predmeta. Iako je broj aktivne nastave u svim semestrima izjednačen (1+0), raspodela ESP Bodova je vrlo neujednačena.  Istorija muzike je na svim semerovima izvođačke umetnosti planirana tokom tri semestra (u 5. 6. i 7. semestru). Na isom predmetu koji je zajednički svim izvođačima, nije jasna podela ESPB. Na smeru solo pevanje za Istoriju muzike 3 studentima se dodeljuju 7 ESPB, na smeru duvačkih instrumenata (flauta, klarinet i truba) studentima se dodeljuje 8 ESPB a svim ostalima smerovima izvođačke umetnosti 6 ESPB.  Istorija muzike 1 (3+3) (sa istim brojem brojem časova aktivne nastava) je vrednovana sa 4 ESPB (gudački instrumenti) i 8 ESPB (duvački instrumenti)? Istorija muzike 3 (2+0) 7 ESPB – solo pevanje, 6 ESPB – harmonika, gitara i klavir, 8 ESPB – duvački instrumenti.  Istorija muzike (3+3) 4 ESPB, a Istorija muzike 3 (2+0) 8 ESPB??  Izvođačke umetnosti – Violina  Nedostaju 4 knjige predmeta za nastavni predmet VIOLINA (zastupljen je tokom osam semestra, različit je broj časova aktivne nastave i neodgovarajuća podela ESP Bodova (u 6. semestru (2+2) 10 ESPB, u 7. semestru (2+6) 10 ESPB) priložene samo 4 knjige predmeta  U knjizi predmeta Violina 1 – 4 navedeno je da „predavanja drži profesor, a vežbe klavirski saradnik“??  Nedostaju knjige predmeta za nastavni predmet Metodika nastave gudačkih instrumenata. Priložene su dve knjige 1 i 2, a nastavni predmet je jednosemestralan i zastupljen je tokom 4 semestra.  Nije jasno zašto je na smeru gudački instrumenti (violina, viola, violončelo) zastupljen Hor (tokom četiri semestra), a izostala nastava orkestra.  Izvođačke umetnosti – Harmonika  Nedostaju knjige predmeta za nastavni predmet Harmonika (zastupljen je tokom osam semestara, različit je broj časova aktivne nastave, neodgovarajuća podela ESP Bodova (u 1. semestru (2+3) 12 ESPB, u 7. semestru (2+6) 10 ESPB); priložene samo 4 knjige predmeta.  U NP Harmonika 1 u 1. semestru (2+3) 12 ESPB  Harmonika 1 u 2. semestru (2+3) 12 ESPB  Harmonika 2 u 3. semestru (2+3) 10 ESPB  Harmonika 2 u 4. semestru (2+3) 10 ESPB  Harmonika 3 u 5. semestru (2+3) 10 ESPB  Harmonika 3 u 6. semestru (2+3) 10 ESPB  Harmonika 4 u 7. semestru (2+6) 10 ESPB  Harmonika 4 u 8. semestru (2+6) 16 ESPB  Zašto je studentima smera izvođačke umetnosti harmonika planom predviđena nastava hora (tokom 4 semestra) a uopšte nije planirana nastava orkestra?  Potrebno je i objašnjenje kako se i zašto nastavni predmet Metodika opšteg muzičkog obrazovanja našao na listi obaveznih predmeta (u 5. semestru) i to samo tokom jednog semestra?  Važno je pažljivo sagledati podelu ESP Bodova na smeru izvođačke umetnosti, gde je za isti broj časova aktivne nastave dodeljen različit broj ESPB-a, ili za manji broj časova aktivne nastave dodeljen veći broj ESPB?  Solo pevanje 4 u 8. semestru (2+6) 10 ESPB  Harmonika 4 u 8. semestru (2+6) 16 ESPB  Klavir 4 u 8. semestru (2+8) 14 ESPB  Gitara 4 u 8. semestru (2+6) 13 ESPB  Violina 4 u 8. semestru (2+6) 10 ESPB  Flauta 4 u 8. semestru (2+8) 14 ESPB  Način učešća studenata u naučno-istraživačkom radu nije definisan  Broj stečenih bodova na predmetima nije usaglašen sa stvarnim opterećenjem studenata Broj bodova koji se stiče u okviru predmeta nije kod svih predmeta pravilno raspoređen na predispitne i ispitne aktivnosti  Nastavni plan i program SP Muzika – izvođačke umetnosti ne sadrži izborne predmete, a opterećenje studenta po predmetu i bodovna vrednost nastavnih predmeta nije iskazana u skladu sa ECTS-om. Načini provere i vrednovanja kontinuiranog sticanja znanja studenta, bodovna ECTS vrednost nije usklađen sa stvarnim opterećenjem studenata prikazanim kroz broj časova aktivne nastave.  Stečene kvalifikacije nisu u skladu sa ciljevima studijskog programa  Po završenom studijskom programu Muzika - izvođačke umetnosti navedeno je da studenti stiču kompetencije "da predaju u osnovnim i srednjim muzičkim školama". Postavlja se pitanje zašto je u knjizi predmeta za instrument izostala srednja muzička škola kada je navedeno: "Osposobljavanje za rad u orkestru, kamernom sastavu, nižoj muzičkoj školi kao i za solističke nastupe".  U specifikaciji predmeta metodika nastave instrumetna izostala je praktična nastava  B.3 Učenje, podučavanje i ocjenjivanje usmjereno ka studentu  Nije dostupan dokaz da studenti zaista prisustvuju nastavi i vežbama.  B.4 Upis i napredovanje studenata, priznavanje i sertifikacija  Ne postoji podatak o mobilnosti akademskog osoblja i studenata SP Muzika. Među pristiglom dokumentacijom nije dostavljen godišnji izvještaj Univerziteta o mobilnosti akademskog osoblja i studenata SP Muzika.  Ne postoji pravilnik / dokument u kome je utvrđen način prema kojem se vrši računanje i dodjelјivanje ECTS kredita/bodova pojedinim predmetima.  B.5 Nastavno osoblje  Ustanova dokumentaciju o izboru i napredovanju nastavnika nije učinila dostupnom  Na sajtu Univerziteta nema Izvještaja Komisije (izvještaj o izboru)  Biografije nastavnika u kojoj se prepoznaju kompetencije u području podučavanja su prilično neusaglašene, zbog čega izostaje mogućnost realnog sagledavanja naučnih iumetničkih referenci nastavnika.  Nije jasno da li predviđen konkretan plan kojima se realizuju i unapređuju rezultati analize izveštaja u vezi stručnog i naučnog usavršavanja nastavnika.  Izostao je podatak o načinu utvrđivanja opterećenosti nastavnog kadra.  Na Univerzitetu nema pokrenutog naučnog skupa iz oblasti nauke o umetnosti, muzičke pedagogije ili muzičke teorije. |
| PREPORUKE ZA UNAPREĐENJE |
| B.2 Kreiranje i odobravanje studijskih programa  Važno je pored vrednovanja pedagoškog rada nastavnog osoblja i nesmetanog napredovanja studenata, obezbediti i monitoring Univerziteta.  Na SP Muzika OAS potrebno je da se uvede stručna praksa  Potrebno je jasno definisati ishode učenja i načine vrednovanja u svim knjigama predmeta na studijskom programu Muzika OAS.  Važno je da Slobomir P Univerzitet kroz poređenje sa navedenim studijskim programima (SP Muzika OAS) utvrdi na koji način se sa istim može uskladiti.  Potrebno je u potpunosti ažurirati knjige predmeta, a što znači proveru i unos tačnih i relevantnih podataka važnih za svaki nastavnii predmet.  Potrebno je na OAS SP Muzika (na svim smerovima) omogućiti studentima uključivanje u naučno-istraživački rad i organizovati stručnu praksu u cilju jačanja kompetencija studenata.  Potrebno je proveriti u svim knjigama predmeta broj stečenih bodova na predmetima kako bi odgovarao stvarnom opterećenju studenata i proveriti ravnomernu raspoređenost bodova koji se studentima dodeljuje za predispitne i ispitne aktivnosti  Potrebno je da se neophodne kvalifikacije usklade sa realnim, odnosno da se studijski programi i navođenja koja su data usklade sa sadržajima u knjigama predmeta.  Preporuka je da se na smeru Izvođačke umetnosti (gudački i duvački instrumenti) obezbedi obavezna nastava orkestra; potrebna je stručna praksa; potrebno je uvođenje grupe izbornih predmeta.  Potrebno je da ustanova sagleda kvalitet studijskog programa kroz unutrašnju proveru i preduzme mere za unapređenje kvaliteta, mere za jačanja pedagoško, psiholoških i metodičkih kompetencija studenata (uvođenjem u SP i odgovarajuće nastavne predmete iz navedenih naučnih oblasti), i preduzme mere za unapređenje kvaliteta u pogledu kurikuluma, nastave, nastavnog osoblja, ocenjivanja studenata, udžbenika i literature.  Preporuka je da se navedeni SP Muzika koji je sada integrisan (oblast umetnosti – IZVOĐAČKE UMETNOSTI i oblast nauka MUZIČKA TEORIJA I PEDAGOGIJA), razdvoji na dva, eventualno tri zasebna studijska programa. Jedan SP – Izvođačke umetnosti (u kome bi svi zastupljeni instrumenti predstavljali module (smerove), a drugi SP kocipirati ili kao MUZIČKA TEORIJA ili kao MUZIČKA PEDAGOGIJA, odnosno u skladu sa potrebama tržišta i realnim mogućnostima ustanove ponuditi ili oba studijska programa kao dva odvojena studijska programa.  B.3 Učenje, podučavanje i ocjenjivanje usmjereno ka studentu  U Statutu Univerziteta naveden je način provere znanja i ocenjivanja. Poželjno je da se ovaj segment nađe i u Pravilniku o nastavi i ispitima  B.5 Nastavno osoblje  Potrebno je učiniti javno dostupnim podatke o konkursima nastavnika  Potrebno je da nastavnici ažuriraju knjige nastavnika referencama novijeg datuma od značaja za umetničku - naučnu oblast delovanja  Potrebno je u narednom periodu pokrenuti naučni skup iz oblasti nauke o umetnosti i motivisati studente SP Muzika i nastavnike studijskog programa Muzika, smera Muzička teorija i pedagogija za organizaciju i aktivno učešće u organizaciji naučnog skupa |

MJESTO I DATUM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTPIS RECENZENTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_