IZVJEŠTAJ RECENZENTA ZA STUDIJSKI PROGRAM

|  |  |  |  |
| --- | --- | --- | --- |
| Pregled | | | |
| Podaci o visokoškolskoj ustanovi | | | |
| Naziv, adresa i e-mail adresa institucije | | Slobomir P Univerzitet Pavlovića put 76, Bijeljina Info@spu.ba | |
| Internet adresa | | http://spu.ba/ | |
| Naziv, broj i datum akta o osnivanju | | Odluka o osnivanju Slobomir P Univerziteta, Slobomir Bijeljina; Akt o osnivanju, odluka br. 6-01-1272/03 od dana 08.04.2003. godine | |
| Poresko-identifikacioni broj (PIB) | | 4401904060002 | |
| Matični broj dodijeljen od Republičkog zavoda za statistiku | | 1970372 | |
| Ime, prezime i adresa (naziv i sjedište) osnivača | | Mira i Slobodan Pavlović | |
| Broj i datum odluke o imenovanju lica ovlašćenog za zastupanje | | - | |
| Broj i datum dozvole za rad visokoškolske ustanove | | Odluka o ispunjavanju uslova za početak rada Slobomir P Univerziteta Bijeljina) br. 6-01-6567/04 od dana od 27.12.2004. godine; br. 07.2-9622/07 od dana od 28.12.2007. godine | |
| Broj i datum dozvole za rad van sjedišta | | Odluka br. 07.2-9622-1/07 od dana od 28.12.2007. godine | |
| Organizacione jedinice koje se posjećuju i odgovorna lica | |  | |
| Kontakt osoba: | |  | |
| Broj telefona: | | +38755231101, +38753209621 | |
| Programi prijavljeni za evaluaciju | | | |
| Naziv studijskog programa | Nivo studija | | Naziv(i) izlaznih kvalifikacija |
| ANGLISTIKA-60ECTS | drugi | | Master engleskog jezika i književnosti-jezički smjer, Master engleskog jezika i književnosti - književni smjer |

|  |
| --- |
| DOBRE STRANE |
| B.2 Kreiranje i odobravanje studijskih programa  Univerzitet Slobomir P ima visoko razvijenu svest o značaju obezbeđenja kvaliteta i dokazuje posvećenost kvalitetu kroz mnoge pravilnike, procedure i dokumente neohodne za efikasno funkcionisanje sistema osiguranja kvaliteta univerziteta. Postoji više dokumenata kojima se definiše i reguliše procedura donošenja i izmena studijskih programa, kao i učešće studenata i svih zainteresovanih strana. Najvažniji su Pravilnik o osiguranju kvaliteta iz 2011.godine i Pravilnik o uvođenju, izmeni i dopuni studijskih programa iz 2014.godine, koji su u skladu sa Strategijom razvoja Univerziteta. Pravilnici, kao i drugi navedeni dokumenti, javno su dostupni na zvaničnom sajtu Univerziteta. U samoevaluacionom Izveštaju se navode i mere koje Univerzitet planira i preduzima zarad unapređenja kvaliteta, a proistekle nakon interne evaluacije.  Studenti su, prema Zakonu o visokom obrazovanju, delegati u naučno nastavnom veću Fakulteta, u Senatu Univerziteta, Komisiji za obezbjeđenje kvaliteta, Kancelariji za obezbjeđenje kvaliteta na Slobomir P Univerzitetu, te imaju mogućnost direktnog uticaja i učešća u predlaganju, usvajanju studijskih programa i donošenju odluka o revizijama studijskih programa. Redovnim anketiranjem studenata, kao i „poslodavaca, predstavnika Nacionalne službe za zapošljavanje i drugih odgovarajućih organizacija“ , pribavljaju se povratne informacije o osiguranju kvaliteta studijskih programa.  Iako nije precizirano u tabeli po uputstvima iz Evropskog kvalifikacionog okvira, i Osnovama kvalifikacijskog okvira BiH, koje znanje, veštine, profesionalne i lične kompetencije student treba da ima po završetku ovog studija 2.ciklusa na nivou 7, iz opisa je vidljivo da postoji svest o ključnim znanjima i kompetencijama, npr kritičko mišljenje, rešavanje kompleksnih problema, autonomno učenje, odgovornost, samostalno donošenje odluka, predanost naučnoistraživačkom radu i inovaciji, timski i projektni rad itd.  Nastava na studijskom programu ANGLISTIKA je interaktivnog karaktera, osmišljena je tako da uključuje primere iz prakse, podstiče studente na razmišljanje i kreativnost, samostalnost u radu i primenu stečenih znanja. Studenti neposredno sarađuju sa predmetnim nastavnicima, imaju priliku za ispoljavanje kreativnosti i razvijanje kritičkog mišljenja. Kvalitet nastavnog procesa obezbeđuje se kroz primenu sledećih metodičkih formi:  - predavanja,  - vežbe,  - usmene prezentacije na zadatu temu,  - izrada projektnih zadataka i drugih stručnih radova i prezentacija istih,  - diskusija s akcentom na kritičko mišljenje,  - primena savremenih metoda ( case study ... ),  - osposobljavanja studenata za rad na projektnu i timski rad,  - stručna praksa,  - mentorski rad.  U Nastavnom planu, Studijski program Anglistika II ciklus 60 ECTS, veoma jasno su definisane svrha, obrazovni ciljevi studijskog programa i kompetencije studenata.  Vidljivo je usmerenje nosilaca predmeta da pomognu studentima da se osposobe za naučno-istraživački rad u oblastima koje su u posrednoj ili neposrednoj vezi sa oblastima Anglofone književnosti ili anglističke lingvistike.  Postoji PRAVILNIK ZA PRIJAVU, IZRADU I ODBRANU ZAVRŠNOG-MASTER RADA NA DRUGOM  CIKLUSU STUDIJA.  U cilju kontinuiranog usavršavanja ishoda studiranja studenata na svim studijskim programima na Slobomir P Univrzitetu, obavlja se anketiranje poslodavaca. Sa druge strane kontinuranim praćenjem i komunikacijom sa diplomiranim studentima proverava se kvalitet stečenih kvalifikacija studenata.  Postoji dokument kojim se reguliše računanje ECTS bodova - PRAVILNIK  O PRENOSU ECTS BODOVA I EKVIVALENCIJI NA SLOBOMIR P UNIVERZITETU.  Nakon pohađanja studijskog programa osnovnih akademskih studija anglistike i uspešnog savladavanja svih obaveza i sticanja 60 ECTS na 2.ciklusu, student stiče zvanje master engleskog jezika i književnosti – jezički ili književni smer, u zavisnosti od izbornih predmeta. Zvanje podrazumeva znanja i veštine za obavljanje poslova u domenu obrazovanja, kulture, izdavaštva, prevodilaštva, odnosa sa javnošću, međunarodnoj komunikaciji i svim oblastima koje zahtevaju profesionalni profil stručnjaka za engleski jezik, književnost i kulturu, kao i bavljenje naučno-istraživačkim radom i nastavak studija na trećem ciklusu (doktorske studije).  Nakon realizacije studijskog programa master akademskih studija anglistike student je:  - stekao naučna i stručna znanja i ovladao metodama naučnog istraživanja iz oblasti anglističke lingvistike i nauke o književnosti,  - razvio vještine kritičkog mišljenja, analitičnosti, sintetičkog zaključivanja i aktivnog odnosa prema sebi i drugima u procesu obrazovanja i saradnje sa drugima,  - razvio spospbnost samoevaluacije i autorefleksije, kao i svijest o neophodnosti doživotnog intelektualnog i profesionalnog usavršavanja,  - razvio individualne sposobnosti koje mogu doprineti njegovom kvalitetnijem profesionalnom radu i daljem obrazovanju u akademskom i naučno-istraživačkom okruženju.  B.3 Učenje, podučavanje i ocjenjivanje usmjereno ka studentu  U Pravilniku o nastavi i ispitima, član 13, stoji da ukoliko je student nezadovoljan ocenom može pismenim putem studenskoj službi uložiti molbu za poništenje ocene.  Struktura ocene za svaki predmet javno je dostupna u silabusima pojedinačnih predmeta.  Studenti su uključeni u proces kreiranja procesa učenja na više načina:  - Imaju slobodu da iskažu svoje mišljenje predmetnom nastavniku ili dekanu fakulteta kada uoče da je potrebno sugerisati da se neki segmenti uvrste u pojedini predmet.  - Prisustvuju Alumni skupovima te saznaju tako o trendovima na tržištu rada, radnim mestima itd)  - Prisustvuju sednicama Nastavno-naučnog veća (najmanje dva puta godišnje).  - Elektronskim putem vrednuju kvalitet studija od strane studenata dva puta godišnje za sve predmete;  - mejlom kontaktiraju nastavno osoblje u vezi svih pitanja vezanih za nastavu.  B.4 Upis i napredovanje studenata, priznavanje i sertifikacija  Postoji Pravilnik o studiranju na drugom ciklusu studija na Slobomir P Univerzitetu, iz 2014-april.  Filološki fakultet Slobomir P ima dobro urađen Dodatak diplomi za studijski program Anglistika, master studije, koji je nastao na osnovu preporuka Evropske komisije, Veća Evrope i UNESKO CEPES.  Prilikom prelaska studenta sa druge visokoškolske ustanove na Slobomir P Univerzitet osnov, kao i uslovi i kriterijumi prelaska jasno su propisani u Pravilniku o pravu na promjenu studijskog programa, prelazak na studijske programe SPU i kriterijumima i uslovima prenosa ECTS bodova.  U Strategiji o internacionalizaciji vidi se opredljenost ka razvoju ovog aspekta . '' Promocija intemacionalnih iskustava i razvoj intemacionalnih kompetencija studenata su od izuzetnog značaja za porast međunarodne konkurentnosti. Do 2024. godine, cilj je da stopa razmjene studenata bude značajno povećana kao i da se obezbijede uslovi studiranja za strane studente koji bi studirali na Slobomir P Univerzitetu.''  Dalje unapređenje međunarodne saradnje je jedan od strateških ciljeva Univerziteta.  Detaljno su opisani uslovi upisa sa matičnih i nematičnih fakulteta.  B.5 Nastavno osoblje  Postoji Pravilnik o postupku i uslovima izbora akademskog osoblja na Slobomir P Univerzitetu (2016). Uslovi su usaglašeni sa zakonskim zahtevima.  Na studijskom programu anglistike angažovano je kompetentno nastavno osoblje u dovoljnom broju, što je jedan od ključnih uslova kvalitetnog izvođenja studijskog programa.  SPU pokazuje svest o važnosti podrške nastavnom osoblju i kroz definisanje predloga konkretnih mera i aktivnosti za unapređenje kvaliteta nastavnika osoblja i unapređenje naučnoistraživačkih i stručnih kompetencija (Samoevaluacioni izveštaj 2019)  'Ustanova ima razrađen plan usavršavanja nenastavnog osoblja. Uspostavljen je sistem informisanja zaposlenih putem Internet stranice na kojoj se redovno objavljuje i ažurira sadržaj. Oblikovan je i posebni dio koji se odnosi na osiguranje kvaliteta gdje se objavljuju svi dokumenti, izvještaji i novosti vezane za sistem kvaliteta. Informisanje spoljašnjih aktera odvija se putem internet stranica. Oblikovana je imejl adresa na koju je moguće uputiti sugestije, primjedbe i prijedloge svim akterima sistema osiguranja kvaliteta. Nenastavnom kao i ostalom osoblju su putem sajta javno dostupni podaci o raspoloživim resursima kao i o uslugama. '  Univerzitet sistematski prati, ocenjuje i podstiče pedagošku aktivnost nastavnika i saradnika. Postupak vrednovanja sprovodi se na osnovu rezultata dobijenih anketiranjem studenata, nastavnog i nenastavnog osoblja. Merila za ocenjivanje učesnika u nastavnom procesu su: redovnost izvođenja nastave, redovnost održavanja konsultacija, poštovanje termina za održavanje nastave, kvalitet predavanja i vežbi, odnos prema studentima, kriterijumi nastavnika pri ocenjivanju znanja studenata, kvalitet i dostupnost literature predviđene programom predmeta.  Analizu opterećenosti nastavnog akademskog kadra na Slobimir P Univerziteta utvrđuje Senat Odlukom o utvrđivanju odgovornih nastavnika i saradnika, prije početka svake akademske godine, u skladu sa Zakonom o visokom obrazovanju RS i Uredbom o uslovima za osnivanje i početak rada visokoškolskih ustanova i o postupku utvrđivanja ispunjenosti uslova.  B.6 Resursi za učenje i podrška studentima  Univerzitet osigurava dovoljno resursa (učionice, laboratorije i oprema, bibliotečki resursi,kompjuteri, pojedinačni i grupni prostori za učenje i sl.) za kompletno osoblje i upisane studente.  Prilog Pravilnik o računovodstvu  Prilog Finansijski izvještaj i projekcija  Prilog Kancelarija za kvalitet  Prilog Obezbjeđenje kvaliteta - akti  Prilog Strategija razvoja Slobomir P Univerziteta 2019-2024  U Samoevaluacionom izveštaju se tvrdi da Ustanova ima razrađen sistem informisanja studenata i javnosti, kao i plan usavršavanja nenastavnog osoblja. Uspostavljen je sistem informisanja zaposlenih putem Internet stranice na kojoj se redovno objavljuje i ažurira sadržaj. U posebnom delu koji se odnosi na osiguranje kvaliteta objavljuju se dokumenti, izveštaji i novosti vezani za sistem kvaliteta. Postoji imejl adresa na koju je moguće uputiti sugestije vezane za sistem osiguranja kvaliteta.  B.8 Informisanje javnosti  Slobomir P Univerzitet javno objavljuje informacije o radu svih fakulteta svim zainteresovanim licima. Informacije su dostupne na internet prezentaciji, oglasnoj tabli na Univerzitetu, u Informatoru za studente u vidu kataloga/brošura ili publikacija, u studentskoj službi, na društvenim mrežama, YouTube kanalu. Univerzitet obaveštava javnost putem veb-sajta i sredstava javnog informisanja, izdavanjem publikacija, te oglašavanjem na oglasnim pločama i internetskim stranicama Univerziteta i fakulteta. Informacije o radu Univerziteta su dostupne i u glasilima Republike Srpske i studentskom časopisu Student.  Univerzitet prikuplja i analizira informacije koje o njemu objavljuju mediji (kliping) i ima svoj Facebook profil.  U skladu sa ESG smernicom 1.8 i Kriterijumom T 8.1. SPU ima veb-sajt koji je preveden više od 50% na engleski jezik.  Nastavni plan studija 2.ciklusa javno je dostupan na veb-sajtu Fakulteta.  Procedurama u okviru Pravilnika o načinu prikupljanja i objavljivanja informacija za javnost na veb-stranici i na druge načine, definišu se načini i daju smernice za sprovođenje politike komunikacije Univerziteta. Univerzitet kontinuirano obavlja aktivnosti komunikacije sa svojim interesnim grupama kroz sve poznate oblike komunikacije, primenljive za visokoškolske institucije.  Univerzitet ima institucionalno organizovan način odnosa s javnošću kroz zaposleno lice za odnose sa javnošću.  Univerzitet ima osobu koja je zadužena za organizovanje promotivnih aktivnosti i koja podnosi periodične izveštaje Upravnom odboru o realizovanim aktivnostima.  Na veb-sajtu Fakulteta su objavljeni uslovi za prijem i upis na 2.ciklus.  Na veb-stranici Univerziteta postavljen je solidan elektronski Vodič za master studije svih studijskih programa (master informator https://spu.ba/wp-content/uploads/2019/09/Master-informator-26.07.2019.pdf ), uključujući Anglistiku, u kojem su jasno predstavljene vizija, misija, vrednosti Univerziteta, ciljevi studija i druge relevantne informacije. Pohvalno je i što postoji zaseban master veb-sajt (https://master.spu.ba ).  B.9 Kontinuirano praćenje i periodična revizija studijskih programa  U svakoj akademskoj godini obavlja se periodično samovrednovanje i provera nivoa kvaliteta u cilju ocene realizacije Strategije za obezbeđenje kvaliteta SPU u praksi. Rukovodstvo Univerziteta obezbeđuje materijalne (pred)uslove i infrastrukturu za redovno, sistematsko prikupljanje i obradu podataka potrebnih za ocenu kvaliteta u svim oblastima koje su predmet samovrednovanja. Samovrednovanje se sprovodi najmanje jednom u tri godine, \'iako se teži da se svaka akademska godina iskoristi kao šansa za unapređenje rada\'.  Važnu ulogu u posmatranom procesu igra studentska populacija. Ankete o studentskim očekivanjima, potrebama i zadovoljstvu programima se redovno sprovode i objavljuju (Ankete i upitnici) (Izvještaj o samovrednovanju i oceni kvaliteta SPU 2018/2019). Studenti vrši ocenjivanje:  - standarda kvaliteta nastavnog procesa;  - kvaliteta studijskih programa i nastavnog gradiva;  - rezultata nastavnog procesa;  - naučno-istraživačkog rada nastavnog osoblja;  - rada administrativnog osoblja;  - rukovodeće strukture katedri i Slobomir P Univerziteta;  - materijalno-tehničkih, socijalno-psiholoških i ostalih faktora koji utiču na kvalitet studiranja, života i rada katedri i Slobomir P Univerziteta.  Slobomir P Univerzitet prati potrebe tržišta rada i vrši redovne revizije studijskih programa kako bi bili usklađeni sa tržišnim potrebama. Ankete o studentskim očekivanjima, potrebama, zadovoljstvu programima redovno se sprovode i objavljuju.  SPU je posvećen kontinuiranom praćenju kvaliteta studijskih programa i periodičnim revizijama. U Samoevaluacionom izveštaju se navode veoma konkretne mere, i planirane aktivnosti u cilju poboljšanja kvaliteta unutar njih, koje su proistekle iiz interne evaluacije (npr. Podizanje kvaliteta studijskih programa, Nastavak razvijanja koncepta da Student bude u centru pažnje, Unapređenje sistema mjerenja kvaliteta studijskog programa, Uspostavljanje bolje saradnje sa poslovnim sektorom, institucijama kulture, vaspitno obrazovnim institucijama i tržištem rada, i dr.)  B.10 Periodično vanjsko osiguranje kvaliteta  Unapređenja unutrašnjeg sistema obezbeđenja kvaliteta, proizašla iz preporuka prethodnih evaluacija, ogledaju se u pripremi detaljnog programa unapređenja i unapređenju metoda i tehnika koje se koriste u procesu obezbeđenja kvaliteta Univerziteta. Iz mnoštva dokumenata koje se tiču unapređenja ističu se sledeće preduzete mere:  \'•revizija i korigovanje metodologije za praćenje i unaprijeđenje sistema kvaliteta,  •reformulacija sadržaja i strukture pitanja u anketnim obrascima,  •razvijanje mehanizma „klasterizacije“ u postupku vrednovanja Univerziteta,  •promocija ideje o značaju procesa provjere kvaliteta na Univerzitetu,  •organizovanje obuke za sve aktere u procesu provjere kvaliteta,  •podsticanje učešća nosilaca kvaliteta u raznim vrstama obuka organizovanih od strane nacionalnog savjeta i EU,  •unaprijeđenje komunikacije s nadležnim institucijama za spoljašnju provjeru kvaliteta.\'  Univerzitet Slobomir P ima Alumni asocijaciju, čiji su članovi predsedništva i nastavnici i saradnici sa studijskog programa anglistika. Postoji Pravilnik o radu alumni asocijacije iz 2014.godine.  Nakon izvršene akreditacije Slobomir P Univerziteta preduzete su mere unapređenja kvaliteta i analize dostignutog stepena izvršenja planiranih mera.  Analiza kvaliteta svih studijskih programa ukazala je na određene slabosti i inicirala usvajanje određenih mera i aktivnosti za unapređenje kvaliteta, koje u narednom periodu treba da budu zasnovane na preduzimanju sljedećih oblika delovanja:  1. Podizanje kvaliteta studijskih programa  2. Nastavak razvijanja koncepta „Student u centru pažnje“  3. Unaprijeđenje sistema mjerenja kvaliteta studijskog programa  4. Uspostavljanje bolje saradnje sa poslovnim sektorom i tržištem rada  5. Podizanje kvaliteta studenata." |
| SLABE STRANE |
| B.2 Kreiranje i odobravanje studijskih programa  Nisu precizirani referentni studijski programi i objašnjene stručne sličnosti i razlike.  Reč ISHOD ne spominje se u Nastavnom planu kao takva, mada se može naslutiti iz definisanih kompetencija/sposobnosti..  U nastavnom planu ovog SPa formalno stoji ' Studijski program je usklađen sa savremenim svjetskim tokovima i stanjem struke u oblasti engleskog jezika i književnosti. Studijski program je uporediv sa sličnim studijskim programima na domaćim i inostranim visokoškolskim ustanovama, posebno u okviru evropskog obrazovnog prostora.', ali nema preciznih podataka ni dokaza o uporedivosti.  U Aplikac. obrascu su samo navedeni Univerziteti u Beogradu,Novom Sadu, Banjaluci, Sinergija Bijejina i njihove internet adrese.  U svim silabusima metode izvođenja nastave navedene su potpuno isto: Predavanja, vježbe, prezentacije, kolokvijumi, konsultacije.  U formalnom smislu studenti su ohrabreni da se bave naučno-istraživačkim radom ali stiče se utisak da ovaj aspekt nije dovoljno razrađen.  U Pravilniku o završnim radovima 2.ciklusa nije regulisana provera svakog master rada na plagijat.  Nije jasno definisano u okviru kojih tačno aktivnosti i predmeta se ostvaruje sticanje generičkih kompetencija.  Nije priloženo mapiranje predmeta studijskog programa anglistika 2.ciklus, ni primeri merenja zadovoljstva studenata nastavom na 2.ciklusu.  Nisu priloženi dokumenti koji dokazuju konsultovanje zainteresovanih strana (privrede, prakse, alumni organizacije, drugih društvenih institucija, partnera iz zemlje i inostranstva) prilikom prilagođavanja ovog nastavnog plana i programa.  B.3 Učenje, podučavanje i ocjenjivanje usmjereno ka studentu  Nema podataka da je Pravilnik o nastavi i ispitima osavremenjivan od 2011.godine. Ne postoji reč žalba u Pravilniku. Molba za poništenje ocene ne podrazumava pravo studenata na žalbu na postupak i način ocenjivanja.  U Aplikacionom pbrascu se navodi da je bilo ''pokretanja žalbi na postupke ocjenjivanja, ali su rješene bez pokretanja postupka za osnivanje komisije tako što je obavljen razgovor između predmetnog nastavnika i studenta u prisustvu dekana''. Ovaj postupak je pohvalan ali se nije dovoljno osloniti na usmene pregovore već zakonski obezbediti podršku studentima.  Stiče se utisak da su neki silabusi master studija rađeni na brzinu jer u nekoliko njih ne postoji godina ni mesto izdanja za literaturu koja se predlaže studentima (npr. kod obaveznog predmeta Osnovi metodologije društvenih nauka).  B.4 Upis i napredovanje studenata, priznavanje i sertifikacija  Dodatak diplomi nije preveden na engleski jezik.  B.5 Nastavno osoblje  U prilozima dokumentacije nisu uvršteni ugovori o radu sa predmetnim nastavnicima ni izbori u zvanje, tako da recenzent nije u mogućnosti da vidi ko su stalni a ko honorarni nastavnici.  Od 12 nastavnika čije je kartone studijski program priložio na uvid, samo 3 prijavljuju učešće u projektima, dvoje nacionalnim i 1 internacionalnim, a svo troje je sa opštih predmeta – Psihologija, Sociologija i Pedagogija. Anglisti nisu ažurirali ni svoje radove na Sci listama pa bi sve ove podatke vredelo uneti u tabele i učiniti javno dostupnim na sajtu fakulteta.  B.8 Informisanje javnosti  Iako je veb-sajt Univerziteta preveden na engleski jezik, sadržaj veb-sajta Filološkog fakulteta nije preveden na engleski jezik, te nije dostupan potencijalnim stranim studentima.  OBAVJEŠTENjA na veb-sajtu su starija od godinu dana.  Nije transparentno na koji način se vrše analize ostvarivanja nepristrasnosti, objektivnosti i dostupnosti informacija, mada se pokazuje svest o značaju komunikacije s javnošću.  B.9 Kontinuirano praćenje i periodična revizija studijskih programa  U Samoevaluacionom izveštaju stoji da \' Dobijene informacije se analiziraju i u cilju unapređenja studijskog programa selektuju se one koje su relevatne za taj proces.\' , ali nije rečeno tačno KO vrši ove analize i koji su tačno dalji koraci u procesu revizije. U Izveštaju takođe stoji \' Anketa se analizira i na osnovu dobijenih podataka vrše se adekvatne izmjene u studijskim programima koje imaju cilj da odgovore na uočene potrebe na tržištu rada\', i opet nije jasno KO analizira anketu, niti KAKO se \'vrše adekvatne izmene. |
| PREPORUKE ZA UNAPREĐENJE |
| B.2 Kreiranje i odobravanje studijskih programa  Precizirati koji su referentni studijski programi i objasniti stručne sličnosti i razlike.  Komisiji eksperata za akreditaciju pripremiti na uvid dokumenta koji dokazuju već obavljeno učešće internih i eksternih zainteresovanih strana u izradi studijskog programa, i uticaja na strukturu studijskog programa.  Precizirati ishode učenja ovog studijskog programa uopšte i napraviti matricu ishoda učenja na nivou studijskog programa koja jasno definiše u okviru kojeg predmeta, u kojem obimu i kroz koje aktivnosti se ostvaruju definisani ishodi učenja (dokazi).  Pripremiti detaljnije dokaze o uporedivosti (sličnosti i razlike) ovog studijskog programa sa sličnim programina na domaćim i stranim univerzitetima.  Preciznije definisati Metode izvođenja nastave u silabusima za svaki predmet.  Pripremiti na uvid primerke izveštaja mentora i dnevnika prakse.  Razmotriti organizovanje studentske konferencije bar jednom u dve godine, kako bi se razvijala naučnoistraživačka pripremljenost studenata i poboljšala međunarodna saradnja.  Studente intenzivnije poticati na učestvovanje u naučno-istraživačkim projektima.  Još više pospešiti objavljivanje naučnoistraživačkih radova i učestvovanje u međunarodnim projektima. Povećati broj projekata sa privredom i državnim institucijama, kao i broj naučno-istraživačkih projekata u državi, i inostranstvu.  U izdavačku delatnost Univerziteta, osim publikacija iz oblasti ekonomije i menadžmenta, uvrstiti i publikacije iz oblasti anglistike.  Razmotriti uvođenje obaveze provere svakog master rada na plagijat i razradu kriterijuma za ocenjivanje, te njihovo objavljivanje.  Definisati u Nastavnom planu i /ili silabusima u okviru kojih tačno aktivnosti i predmeta se ostvaruje sticanje generičkih kompetencija.  Uraditi mapiranje predmeta studijskog programa anglistika 2.ciklus i priložiti Komisiji eksperata na uvid.  Priložiti dokaze koji pokazuju konsultovanje zainteresovanih strana (privrede, prakse, alumni organizacije, drugih društvenih institucija, partnera iz zemlje i inostranstva) prilikom prilagođavanja ovog nastavnog plana i programa.  B.3 Učenje, podučavanje i ocjenjivanje usmjereno ka studentu  Ažurirati Pravilnik o nastavi i ispitima iz 2011. Uneti podatke o procedurama žalbe i ostalih mera podrške studentima tokom studiranja.  Navesti način održavanja i broj časova praktične nastave.  Načine provere znanja i kriterijume za svaku ocenu kod svih predmeta direktno povezati sa ishodima učenja i detaljnije opisati tj učiniti ih transparentnijim i razumljivijim za studente i javnost. Ukoliko je potrebno organizovati obuku odgovornih nastavnika i saradnika po ovom pitanju.  Ažurirati sve silabuse na 2.ciklusu.  Naslov predmeta Osnovi metodologije društvenih nauka trebalo bi preformulisati, jer su i lingvistika i književnost u sklopu humanističkih, a ne društvenih, nauka (Videti Pravilnik o oblastima obrazovanja RS, juli 2014.). predlažem da se doda reč ’istraživanja’ nakon ’metodologije’. Budući da je multidisciplinarnost poželjna može se posvetiti pažnja i metodologiji istraživanja društvenih nauka, ali bilo bi onda uputno dodati ’i humanističkih’ radi poštovanja principa očigledne validnosti.  B.4 Upis i napredovanje studenata, priznavanje i sertifikacija  Prevesti Dodatak diplomi na engleski jezik.  B.5 Nastavno osoblje  Komisiji za akreditaciju dostaviti na uvid sve Izveštaje o izboru u zvanje zaposlenih nastavnika i saradnika.  Organizovati više obuka za nenastavno i pomoćno osoblje.  B.6 Resursi za učenje i podrška studentima  Nastaviti obnavljati bibliotečki fond literaturom novijeg datuma, kao i relevantnim naučnostručnim časpopisima.  B.8 Informisanje javnosti  Ažurirati Pravilnik o organizaciji i radu veb-sajta iz 2011.godine.  Objavljivati ažurirane biografije nastavnog osoblja na anglistici sa reprezentativnim referencama na sajtu Fakulteta/Univerziteta.  Prevesti kompletan sadržaj veb-sajta studijskog programa Anglistika na engleski jezik. Najpre prevesti silabuse iz svih predmeta radi međunarodne vidljivosti svih zainteresovanih strana.  Ažurirati sajt Fakulteta redovnije u skladu sa odgovarajućim promenama na Fakultetu.  U Samoevaluacionom izveštaju se tvrdi da Univerzitet ima godišnji plan odnosa s javnošću pa bi ga trebalo dostaviti na uvid Komisiji eksperata za akreditaciju.  B.9 Kontinuirano praćenje i periodična revizija studijskih programa  Nastaviti sprovođenje anketa različitih zainteresovanih strana u procesu revidiranja studijskih programa.  Jasno navesti odgovorna lica, službe i redosled postupaka u procesu revidiranja, te učiniti lako dostupnim svima zainteresovanima. |

MJESTO I DATUM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTPIS RECENZENTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_