ИЗВЈЕШТАЈ РЕЦЕНЗЕНТА ЗА СТУДИЈСКИ ПРОГРАМ

|  |  |  |  |
| --- | --- | --- | --- |
| Преглед | | | |
| Подаци о високошколској установи | | | |
| Назив, адреса и е-маил адреса институције | | Слобомир П Универзитет Павловића пут 76, Бијељина Info@spu.ba | |
| Интернет адреса | | http://spu.ba/ | |
| Назив, број и датум акта о оснивању | | Одлука о оснивању Слобомир П Универзитета, Слобомир Бијељина; Акт о оснивању, одлука бр. 6-01-1272/03 од дана 08.04.2003. године | |
| Пореско-идентификациони број (ПИБ) | | 4401904060002 | |
| Матични број додијељен од Републичког завода за статистику | | 1970372 | |
| Име, презиме и адреса (назив и сједиште) оснивача | | Мира и Слободан Павловић | |
| Број и датум одлуке о именовању лица овлашћеног за заступање | | - | |
| Број и датум дозволе за рад високошколске установе | | Одлука о испуњавању услова за почетак рада Слобомир П Универзитета Бијељина) бр. 6-01-6567/04 од дана од 27.12.2004. године; бр. 07.2-9622/07 од дана од 28.12.2007. године | |
| Број и датум дозволе за рад ван сједишта | | Одлука бр. 07.2-9622-1/07 од дана од 28.12.2007. године | |
| Организационе јединице које се посјећују и одговорна лица | |  | |
| Контакт особа: | |  | |
| Број телефона: | | +38755231101, +38753209621 | |
| Програми пријављени за евалуацију | | | |
| Назив студијског програма | Ниво студија | | Назив(и) излазних квалификација |
| ПОРЕСКО-ФИНАНСИЈСКА АНАЛИЗА | први | | Дипломирани економиста за порески систем-240 ЕЦТС, Дипломирани економиста за порески систем-180 ЕЦТС |

|  |
| --- |
| ДОБРЕ СТРАНЕ |
| Б.2 Креирање и одобравање студијских програма  Високошколска установа има Правилник о увођењу, измјени и допуни студијских програма којим дефинише начин усвајања студијских програма, процесе развоја студијских програма и излазних квалификација. Заснован је на донесеној Стратегији Универзитета и у складу са Стратегијом развоја образовања РС.  У наведеном документу, Књига предмета, детаљно су разложени циљеви и садржај предмета у складу са очекиваним излазним квалификацијама.  У оквиру Извјештаја о самовредновању идентификовани су и усвојени значаји исхода учења на нивоу студијског програма. Ради осигурања вертикалне и хоризонталне конзистентности студијских програма, одређено је пет кључних исхода студирања:  Исход 1 - Посједовање теоријског знања из референтне области студијског програма;  Исход 2 - Разумијевање и вредновање научних спознаја и стављање у корелацију са  глобалним процесима који се одвијају у свијету;  Исход 3 - Коришћење методолошких приступа у рјешавању проблемских ситуација;  Исход 4 - Примјена знања у пракси;  Исход 5 - Овладавање техникама тимског рада, комуницирања и другим практичним  вјештинама.  Образовни циљеви су дефинисани и образложени те јавно доступни на сајту Универзитета. Врши се усклађивање са потребама тржишта и путем повратних информација од студената и трећих страна. Усклађеност студијског програма је дата кроз поређење са више иностраних студијских програма.  Кроз документ Књига предмета Високошколска установа детаљно приказује план и програм предмета по семестрима. У Правилнику о увођењу, измјени и допуни студијских програма видљива је процедура за развој и увођење иновација у наставне планове и програме  Студенти учествују у раду Универзитета кроз представнике које бирају, а који су укључени у процес управљања Универзитетом као чланови Управног одбора и Сената, што се види из документа Одлука о именовању чланова Сената. Доступна је стручна пракса и научно истраживачки рад за студенте који желе да се укључе у процес.  Прилагођавање НПП се врши периодично у сарадњи са релевантним институцијама и у складу са захтјевима тржишта рада и повезаности са пословном заједницом, средњим школама и заинтересованим лицима. У Самоевалуационом извјештају за студијски програм наведене су планиране активности за реализацију мјера за наредни период.  Рачунање и додјељивање ЕЦТС бодова појединим предметима је прописано и усклађено са смјерницама Водича за кориснике ЕЦТС-а као главног инструмента Европског простора високог образовања (ЕХЕА-е) и документом Правилник о увођењу, измјени и допуни студијских програма.  Универзитет је од 2015. године увео тестирање на плагијат. Тестирање на плагијат дипломских радова се врши на захтјев ментора уколико исти посумња у квалитет дипломског рада, а на другом и трећем циклусу обавезно је тестирање завршних радова.  Документа са којима Високошколска установа врши усклађивање, праћење научних и практичних достигнућа, усклађивање наставног плана и развијање студијских програма су Стратегија развоја образовања Републике Српске, Европски квалификацијски оквир за високо образовање, Државни (национални) квалификацијски оквир, Основе квалификацијског оквира у Босни и Херцеговини.  Високошколска установа у документацији наводи анкетирање послодаваца као континуиран начин праћења стечених знања и компетенција. Комуникацијом са дипломираним студентима провјерава се квалитет стечених квалификација и знања.  Б.3 Учење, подучавање и оцјењивање усмјерено ка студенту  Студенти су укључени у рад Установе кроз представнике које бирају, а који су укључени у процес управљања Универзитетом. Студентима је омогућено да путем анкета дају мишљење о наставним процесима и оцјени студијских програма. Учешће студената се повећава интерактивним обликом наставе.  Студенти су укључени у процес креирања процеса учења на више начина, а у те сврхе високошколска установа примјењује: Правила студирања; Правилник о студентском вредновању квалитета студија; Правилник о обезбјеђењу квалитета. Студенти се оцјењују кроз јавно доступне процедуре за праведно, транспарентно и досљедно оцјењивање, као и кроз различите облике провјере знања и вјештина у складу са специфичностима и постављеним циљевима студијског програма.  Правилником о студентском вредновању квалитета студија и Правилником о начину и поступку за обезбјеђење квалитета дефинисане су области, циљ, начела, методе и организација студентског вредновања квалитета студија. Студенти су укључени у процес управљања Универзитетом као чланови Управног одбора и Сената што се види из документа Одлука о именовању чланова Сената. Други значајни документи су и: Правилник о студентском вредновању квалитета студија, Етички кодекс Слобомир П универзитета и Правилник о дисциплинској одговорности студената Слобомир П универзитета.  Б.4 Упис и напредовање студената, признавање и сертификација  Промовисање мобилности студената и праћење напредовања студената кроз критеријуме и услове прописане Статутом (чл.104), Правилима студирања на 1. и 2. циклусу студија и Правилником о преносу ЕЦТС бодова и еквиваленцији.  Усклађеност интерних докумената апликанта са Законом о високом образовању при упису студената. Овим актима дефинисана је процедура уписа студената која подразумијева да Универзитет утврђује критеријуме и начин на основу којих се врши класификација и избор кандидата за упис, те обавезу Универзитета да распише конкурс за упис студената на студијске програме које изводи.  Универзитет по завршетку студија студенту издаје диплому и додатак дипломи који описују стечену квалификацију, ниво, садржај и статус студија који је студент завршио у складу с Правилником о садржају јавних исправа које издају високошколске установе у РС.  Интерна акта Установе су уведена и прилагођена за лакшу размјену студената. Такође постоји и Канцеларија за међународну сарадњу која функционише кроз одјељке и има три члана: координатор за мобилност, координатор за научно-истраживачке пројекте и ЕЦТС координатор.  Б.5 Наставно особље  У звање наставника може бити изабран кандидат који испуњава услове прописане Законом о високом образовању, Статутом Универзитета апликанта и Правилником о условима и поступку избора академског особља.  Увидом у документацију утврђено је да Установа има довољан број компетентног академског особља за квалитетну реализацију студијског програма.  Подаци о наставном особљу и њиховом научно истраживачком раду су јавно доступни и на сајту Универзитета.  У складу са Стратегијом Установе, Универзитет осигурава обуку административног особља у складу с новим трендовима и реформама - основне обуке из информационих технологија, страни језици, захтјеви квалитета и сл.  Универзитет има развијене процедуре за евалуацију рада и напредовање административног особља. Такође, администартивно особље је укључено у анкете ненаставног и администартивног особља.  Б.6 Ресурси за учење и подршка студентима  Из Самоевалуационог извјештаја, Апликационог обрасца те пратеће документације Установа има довољно рачунарске и друге неопходне опреме и ресурса за неометан рад и извођење активности у склопу студијског програма Пореско-финансијска анализа. Универзитет посједује властити информациони систем.  Информисање студената се врши путем званичне веб презентације, портала страница предмета као и циркуларним мејловима на студентске мејлове. Студентима су путем сајта јавно доступни подаци о расположивим ресурсима и услугама. Информациони систем прикупља, анализира и користи информације битне за унапређење активности у настави, научно-истраживачком раду и пословној администрацији.  Б.8 Информисање јавности  Универзитет има интернетску страницу на којој објављује информације о студијским програмима и звањима које нуди, обавјештења за студенте, износ школарине, информације о упису, обавјештења за студенте, контакт, актуелности.  Апликант има доступне информације на интернетској страници на српском и енглеском језику. За комуникацију са јавношћу користи и друштвене мреже, на које постоји линк у менију интернетске странице.  Сваке године се редовно израђују електронски и штампани водичи за будуће студенте. Осигурава се израда и дистрибуција информативних пакета и водича за бруцоше, који садрже све релевантне податке о студијским програмима, укључујући наставни план и програм са бројем ЕЦТС-а и други промотивни материјали. Постоји и Информатор за студенте (флајери) – за све студијске програме првог циклуса.  Б.9 Континуирано праћење и периодична ревизија студијских програма  Праћење потреба тржишта рада и вршење редовних ревизија студијских програма врши се: 1. путем анкете за привреду која се континуирано спороводи у различитим привредним секторима. Анкета се анализира и на основу добијених података врше се адекватне измјене у студијским програмима које имају циљ да одговоре на уочене потребе на тржишту рада, 2.Научни скупови и округли столови које организује Универзитет, гдје учешће узимају представници из привреде који дају свој допринос. 3. Веза се одржава и са Заводом за запошљавање, гдје се Универзитет информише о свим кључним индикаторима тржишта рада, укључујући и запосленост и структуру незапослених са степенима стручне спреме и врстама квалификација. 4. Врши се и редовно анкетирање наставног и ненаставног особља и матураната средњих школа.  Извршене анализе квалитета свих студијских програма су указале на одређене слабости и иницирали усвајање одређених мјера и активности за унапријеђење квалитета. У том смислу, потребно је: 1. Подизање квалитета студијских програма 2. Наставак развијања концепта „Студент у центру пажње“ 3. Унапријеђење система мјерења квалитета студијског програма 4. Успостављање боље сарадње са пословним сектором и тржиштем рада 5. Подизање квалитета студената. У оквиру сваке мјере дефинисане су конкретне активности који су наведене у Самоевалуационом извјештају за студијски програм Пореско-финансијска анализа.  Универзитет има Правилник о увођењу, измјенама и допунама наставних планова и програма. На крају сваке школске године организује да студенти путем система за електронско анкетирање, евалуирају студијске програме кроз више димензија, што се види из достављених прилога - Анкете и упитници, Известај о самовредновању и линк: <http://spu.ba/univerzitet/sporazumi-i-partnerstva/>  Б.10 Периодично вањско осигурање квалитета  Након извршене акредитације Слобомир П универзитета предузете су мјере на унапређењу квалитета и анализa достигнутог степена извршења планираних мјера.  Унапређења унутрашњег система осигурања квалитета која су произашла из препорука претходних евалуација Универзитет реализује кроз документа о Интерној евалуацији, стратегији развоја, стратегији квалитета, као и мјерама проистеклим из интерних евалуација. |
| СЛАБЕ СТРАНЕ |
| Б.2 Креирање и одобравање студијских програма  Потребан детаљнији опис начина стицања практичног искуства студената.  Иако Установа посједује потребну документацију која регулише питања увођења и измјена студијских програма, није прецизирано колико често се ревидирају студијски програми.  Б.3 Учење, подучавање и оцјењивање усмјерено ка студенту  Нису предочени документи који прецизније регулишу жалбену процедуру и увид у радове. Било је покретања жалби на поступке оцјењивања. У појединим случајевима су осниване Комисије за оцјењивање док су неке од жалби рјешене без покретања поступка за оснивање комисије тако што је обављен разговор између предметног наставника и студента у присуству декана.  Б.5 Наставно особље  Није креиран план запошљавања новог наставног кадра.  Установа нема израђен годишњи извјештај о научним и стручним активностима. Анализа научног и стручног рада наставника доступна је на сајту Високошколске установе.  Б.8 Информисање јавности  Wеб садржај о студијском програму није доступан на енглеском језику.  Презентоване су основне информације о студијском програму док појединачно предмети нису линковани, као ни силабуси предмета.  Б.9 Континуирано праћење и периодична ревизија студијских програма  Не постоји евиденција о периодичним ревизијама студијских програма, у смислу постојања записника. |
| ПРЕПОРУКЕ ЗА УНАПРЕЂЕЊЕ |
| Б.2 Креирање и одобравање студијских програма  Развијати вредновање наставног процеса са аспекта исхода учења и у наредној фази усвојити предложене мјере унапређења дефинисане у Извјештају о самовредновању и оцјени квалитета.  Вршење мањих измјена силабуса у складу са савременим научним достигнућима и могућностима стицања праксе.  Детаљније разрадити исходе учења према предмету као и матрицу на микро нивоу, или уколико постоје учинити је доступном.  Вршити упоредивост студијских програма и на нивоу земље. Потребно јасније истаћи струковне стандарде.  Дефинисати временски оквир ревидирања студијских програма.  Потребно унапређивање и осавремењавање метода практичне наставе и укључивање студената у научно-истраживачке пројекте.  Предузети активности за реализацију мјера дефинисаних у Самоевалуационом извјештају, кроз планирање континуиране сарадње са пословним сектором и тржиштем рада у циљу подизања квалитета студирања.  Јачати односе у земљи и окружењуса другим универзитетима, организацијама, локалном заједницом, асоцијацијама и државним органима.  Б.3 Учење, подучавање и оцјењивање усмјерено ка студенту  Редовна евалуација наставног процеса и предузимање корективних мјера у случају недостатака.  Унаприједити систем оцјењивања, транспарентност полагања испита и ефикаснијег разматрања жалби студената.  Б.5 Наставно особље  Креирати дугорочни и оперативни план развоја људских ресурса и запошљавања новог кадра .  Подстицање објављивања научноистраживачких радова наставника и сарадника и годишња евалуација НИР-а наставника и сарадника. Обезбјеђење материјалних услова за учешће наставника и сарадника на научним скуповима, савјетовањима и симпозијумима.  Израдити План развоја наставног и ненаставног особља, који је планиран Стратегијом високошколске установе.  Б.8 Информисање јавности  Обезбиједити основне информације о студијском програму на wеб страници на енглеском језику.  Објавити основне информације о предметима на датом студијском програму, и на енглеском језику.  Б.9 Континуирано праћење и периодична ревизија студијских програма  Водити записнике о извршеним ревизијама студијских програма или уколико постоје, омогућити њихову доступност.  Вршити периодичну анализу студијских програма, прикупљених података од заинтересованих страна, доносити мјере за унапређење истих.  Б.10 Периодично вањско осигурање квалитета  Пратити и анализирати реализацију Мјера унапређења према закључцима извршених евалуација и заданих рокова реализације. |

МЈЕСТО И ДАТУМ \_\_\_\_\_\_\_\_\_\_

ПОТПИС РЕЦЕНЗЕНТА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_