ИЗВЈЕШТАЈ РЕЦЕНЗЕНТА ЗА СТУДИЈСКИ ПРОГРАМ

|  |  |  |  |
| --- | --- | --- | --- |
| Преглед | | | |
| Подаци о високошколској установи | | | |
| Назив, адреса и е-маил адреса институције | | Слобомир П Универзитет Павловића пут 76, Бијељина Info@spu.ba | |
| Интернет адреса | | http://spu.ba/ | |
| Назив, број и датум акта о оснивању | | Одлука о оснивању Слобомир П Универзитета, Слобомир Бијељина; Акт о оснивању, одлука бр. 6-01-1272/03 од дана 08.04.2003. године | |
| Пореско-идентификациони број (ПИБ) | | 4401904060002 | |
| Матични број додијељен од Републичког завода за статистику | | 1970372 | |
| Име, презиме и адреса (назив и сједиште) оснивача | | Мира и Слободан Павловић | |
| Број и датум одлуке о именовању лица овлашћеног за заступање | | - | |
| Број и датум дозволе за рад високошколске установе | | Одлука о испуњавању услова за почетак рада Слобомир П Универзитета Бијељина) бр. 6-01-6567/04 од дана од 27.12.2004. године; бр. 07.2-9622/07 од дана од 28.12.2007. године | |
| Број и датум дозволе за рад ван сједишта | | Одлука бр. 07.2-9622-1/07 од дана од 28.12.2007. године | |
| Организационе јединице које се посјећују и одговорна лица | |  | |
| Контакт особа: | |  | |
| Број телефона: | | +38755231101, +38753209621 | |
| Програми пријављени за евалуацију | | | |
| Назив студијског програма | Ниво студија | | Назив(и) излазних квалификација |
| ЕКОНОМИЈА И МЕНАЏМЕНТ | први | | Дипломирани економиста-180 ЕЦТС, Дипломирани економиста-240 ЕЦТС |

|  |
| --- |
| ДОБРЕ СТРАНЕ |
| Б.2 Креирање и одобравање студијских програма  Правилником о увођењу, измјени и допуни студијских програма регулише се процедура доношења и измјена студијских програма. Наведеним правилником, чланом 11, дефинисана је могућност учешћа студената у процес мањих измјена студијских програма.  Образовни циљеви су усклађени са сличним у окружењу и постоји доказ о упоредивости.  Усклађеност студијског програма је дата кроз поређење са више студијских програма.  -Оксфорд Брукс Универзитет (Oxford Brookes University Business School) из Велике Британије ([www.business.brookes.ac.uk](http://www.business.brookes.ac.uk) )  -Стерн Пословни факултет (NYUStren) <https://www.stern.nyu.edu/>  -Универзитет у Токију (The University of Tokyo) из Јапана (<https://www.u-tokyo.ac.jp>.) који се налази на 14. мјесту на листи 500 врхунских свјетских универзитета.  -Корнел Универзитет (Cornell University, ILR School) из САД (<https://www.ilr.cornell.edu> )  -Астон Универзитет (Acton University) из Велике Британије (<https://university.acton.org>)  -Munich School of Management из Немачке  -Вартон школа универзитета у Пенсилванији (The University of Pennsylvania Wharton School) је једна од настаријих пословних школа у САД (<http://www.wharton.upenn.edu> )  -Универзитет Депол (Depaul University) из Сједињених америчких држава (<http://www.depaul.edu>)  -Пословна школа Универзитета у Лидсу (Leeds University Business School) из Велике Британије <https://business.leeds.ac.uk/>  Прилог 54 - Књига предмета садржи план и програм реализације предмета по семестрима,. Правилником увођењу, измјени и допуни студијских програма је дефинисана процедура за развој, ревизију и увођење иновација у наставне планове и програме.  Када је ријеч о учешћу студената у НИР у Самоевалуционом извјештају за студијски програм Економија и менаџмент се наводи "Анализирањем успјеха студената Слобомир П Универзитета на основним и мастер студијама врши се одабир студената који су остварили најбоље резултате након завршене школске године. На основу прецизних података о ангажовању и резултатима рада најуспешнијих студената, студенти се охрабрују да своје мастер радове и пројекте излажу на научним скуповима на нашем Универзитету и шире"  На овај начин је дјелимично омогућено учешће студената у НИР.  Постоје уговори и споразуми са одговарајућим партнерима као докази да студенти пролазе кроз стручну праксу (хттп://спу.ба/универзитет/споразуми-и-партнерства)  У Апликационом обрасцу се наводи да су организација и поступак одбране завршног рада студента регулисани правилником студирања. Такође, у наведеном документу се наводи да се врши тестирање завршних радова на плагијат, које је обавезно на другом и трећем циклусу студија док се на првом оно врши на захтијев ментора.  Правилником о студентском вредновању квалитета студија утврђен је начин мјерења задовољства студената стеченим знањима и вјештинама на студијском програму. Правилником је врло јасно дефинисано ко има право од студенда да врши оцјењивање путем анкете којој се притупа путем веб апликације. Сходно ставку 9, члана 14. студенти који су неоправдано изостали више од 20% од укупног фонда сати немају право да врше анкетно оцјењивање. Анкетирање се спроводи на крају наставе у сваком семестру, а о чему студенти благовремено морају бити обавјештени.  Обезбјеђује се повратна информација о компетенцијама дипломираних студената , са тржишта рада од стране послодаваца, од бивших студената и других. Такође, важан сегмент спољне евалуације чини испитивање ставова представника пословног окружења. У процесу одржавања односа са бившим студентима важну улогу игра АЛУМНИ асоцијација Слобомир П Универзитета.  Праћење потреба тржишта рада и вршење редовних ревизија студијских програма како би били усклађени са тржишним потребама се врши на сљедеће начине:  - Путем анкете која се континуирано спороводи у различитим секторима који су релаватни за студијске програме. Анкета се анализира и на основу добијених података врше се адекватне измјене у студијским програмима које имају циљ да одговоре на уочене потребе на тржишту рада  - У оквиру научних скупова и округлих столова које организује Универзитет, гдје редовно учешће узимају представници институција који дају свој допринос на више начина: излажу радове који су касније објављени, активно учествују у дискусији и износе проблеме и потребе тржишта рада.  - Стална веза се одржава и са Заводом за запошљавање, гдје се Универзитет информише о свим кључним индикаторима тржишта рада, укључујући и запосленост и структуру незапослених са степенима стручне спреме и врстама квалификација.  - Врши се редовно анкетирање наставног и ненаставног особља и матураната средњих школа.  Б.3 Учење, подучавање и оцјењивање усмјерено ка студенту  Студенти су упознати са правилима студирања и процедуром жалбе и документи су им стално доступни.  Резултати анкетирања студената у погледу процедура и начина оцјењивања по предметима су коришћени у развоју истих.  На основу достављених докумената (Статут Универзитета и Правилник о настави и испитима) може се закључити да су испуњене тачке 3.2. и 3.3. Критеријума за акредитацију студијских програма првог и другог циклуса студија у Босни и Херцеговини, према којима академско особље мотивише и укључује студенте на преузимање активне улоге у истраживачко, научно-истаживачком и наставно-образовном процесу уз одговарајуће усмјеравање, консултације и подршку, студенти се оцјењују кроз јавно доступне процедуре за праведно, транспарентно и досљедно оцјењивање, као и кроз различите облике провјере знања и вјештина у складу са специфичностима и постављеним циљевима  студијског програма.  Студенти су укључени у процес креирања процеса учења на више начина:  - имају слободу да искажу своје мишљење предметном наставнику када уоче да је потребно сугерисати да се неки сегменти уврсте у поједини предмет.  - Алумни скупови могу донијети значајне информације о трендовима на тржишту рада јер бивши студенти директно презентују своја радна мјеста и одговорности.  - Електронским путем вредновање квалитета студија од стране студената обавља се два пута годишње за све предмете.  Примјењујус е савремене методе учења и постоји доказ да студенти заиста присуствују настави и вјежбама јер је чланом 23. Правилника о настави и испитима је дефинисано да су наставници и сарадници дужни да воде евиденцију о присуству студената на свим облицима наставе и вјежби.  Представници студената су укључени у рад тијела високошколске установе чија је надлежност управљање и доношење одређених одлука о студијским програмима, што регулише Статут Универзитета, Правилник о осигурању квалитета.  Настава се изводи на начин да се прилагођава потребама студената по питању додатних консултација и интерактивности.  Обавља се периодична провјера задовољства студената процесима учења и провјере знања као и консултација са наставним особљем, а добијени резултати се користе за унапређивање истих процеса.  Студенти имају удјела у евалуацији наставног плана и програма и наставног процеса и резултати се анализирају ради идентификовања мјера побољшања. Правилником о студентском вредновању квалитета студија и Правилником о начину и поступку за обезбјеђење квалитета на Слобомир П универзитету се дефинишу области, циљ, начела, методе и организација студентског вредновања квалитета студија на Универзитету и организационим јединицама у саставу Универзитета, начин чувања потребне документације, увид у резултате вредновања и поступање након спроведеног вредновања. Резултати о студентској анкети се користе приликом избора у звање у складу са Законом о високом образовању Републике Српске (члан 77. и 80.), али и у кориговању одређених сегмената вредновања за које су утврђене ниске оцјене. Универзитет редовно, два пута годишње, а по једном на крају сваког семестра, спроводи електронским путем вредновање квалитета студија од стране студената у којем је студентима омогућено да слободно и анонимно изнесу своје мишљење о студијском програму, службама, свим предметима које су слушали у семестру који оцјењују, као и свим наставницима и сарадницима.  Узимајући у обзир наведено, тачка 3.1. Критеријума за акредитацију студијских програма првог и другог циклуса студија у Босни и Херцеговни, према којој је "академско особље које изводи наставу је претходно припремљено и отивисано за ту активност, те у припреми за ту активност узима у обзир резултате анкета евалуације квалитета учења и поучавања од стране студената" испуњена.  Б.4 Упис и напредовање студената, признавање и сертификација  Када је ријеч о процедури уписа студенада иста је регулисана Статутом Слобомир П универзитета, те Правилима студирања на 1. и 2. циклусу студија. Наведена документа су у складу са Законом о високоом образовању .  Поменутим актима јасно је дефинисана процедура уписа студената која подразумијева да Универзитет утврђује критеријуме и начин на основу којих се врши класификација и избор кандидата за упис, те обавезу Универзитета да распише конкурс за упис студената на студијске програме које изводи.  Процедура за стицање и признавање квалификација је дефинисана Правилником о преносу ЕЦТС бодова стечених на другим високошколским установама.  Процедура преписа студента обухвата:  -обављање интервјуа студента са деканом факултета, за који се опредијелио, са циљем утврђивања, а на основу поднијетих докумената, на коју годину студија би се студент уписао, колико му се испита или ЕЦТС бодова може признати, те колико предмета треба да положио, као диференцијалне, како би стекао потребан број бодова за стицање дипломе;  -подношење молбе студента за препис и признавање испита студентској служби;  -студентска служба молбу протокилише и шаље декану факултета на који се студент уписује, у року од 3 дана од пријема исте;  -о молби одлучује Комисија, образована од стране факултета, и то у року од 7 дана, од дана пријема молбе, посредством декана, који је уједно и предсједник Комисије;  -одлука коју Комисија донесе просљеђује се ректору Универзитета и на основу ње се прави Рјешење о признатим испитима, односно ЕЦТС бодовима, те диференцијалним испитима које је студент дужан положити.  Омогућен је пренос ЕЦТС бодова, а критерији и услови су прописани 42 - Статутом (чл.104), 23 - Правилима студирања на 1. и 2. циклусу студија.  Дипломираним студентима се додјељује документ који појашњава стечену квалификацију, укључујући остварене исходе учења, те контекст, ниов, садржај и статус студија који су похађали и успјешно завршили.  Правилником о Листи струковних, академских и научних звања дефинисано је звање које студент стиче завршетком првог циклуса студија.  Универзитет по завршетку студија студенту издаје диплому и додатак дипломи (Диплома Супплемент) који описују стечену квалификацију, укључујући постигнуте исходе учења и контекст, ниво, садржај и статус студија који је студент завршио у складу с Правилником о садржају јавних исправа које издају високошколске установе у РС.  Установа има развијене канале двосмјерне размјене наставника и студената те дефинисан начин признавања стечених знања током размјене. Документа која регулишу наведену област су:  - Правилник о мобилности студената  - Стратегија о мобилности наставника и студената  - Стратегија интернационализације  Испуњена је тачка 10.2 Критеријума за акредитацију студијских програма првог и другог циклуса студија у Босни и Херцеговини.  Б.6 Ресурси за учење и подршка студентима  Високошколска установа обезбјешује просторне техничко-технолошке, библиотечке и друге ресурсе потребне за адекватну реализацију студијског програма.  Финансијским планом Универзитета исказују се потребна средства за дјелатност Универзитета.  За извођење студијског програма Економија и менаџмент, Слобомир П универзитет обезбјеђује одговарајући простор од 6485.58 м² бруто простора на адреси Павловића пут 76, Бијељина  тј. 4 м2 по студенту. Учионице, лабораторије, компјутерска учионица/лабораторија, библиотека, читаоница Факултета и остале просторије за извођење наставе и рад наставног и ненаставног кадра Факултета примјерене су потребама студијског програма и омогућавају обављање теоријске и практичне наставе, као и самосталан рад студената на начин предвиђен датим програмом.  Високошколска установа чини доступним студентима и академском особљу довољан број компјутерских просторија са приступом интернету и библиотеку с адекватном просторијом за читање, претраживачима и научним и другим базама података.  Установа има разрађен систем информисања студената о расположивим ресурсима и врши обуку административног и помоћног особља за пружање подршке студентима приликом коришћења ресурса.  Студенти су информисани о ресурсима који им стоје на располагању путем веб сајта Унвиерзитета.  Обликован је и посебни дио који се односи на осигурање квалитета гдје се објављују сви документи, извјештаји и новости везане за систем квалитета. Информирање спољашњих актера одвија се путем интернет страница. Обликована је имејл адреса на коју је могуће упутити сугестије, примједбе и приједлоге свим актерима система осигурања квалитета. Информисање студената се врши путем званичне веб презентације, портала страница предмета као и циркуларним мејловима на студентске мејлове. Студентима су путем сајта јавно доступни подаци о расположивим ресурсима као и о услугама.  Б.8 Информисање јавности  За будуће студенте првог и другог циклуса постоји страница УПИС, која обједињује све информације о студијским програмима за упис на интегрисане факултете Слобомир П универзитета.  Осим Wеб странице УПИС, сваке године се редовно израђују електронски и штампани водичи за будуће студенте.  Информације доступне јавности у штампаној форми: Информатор за студенте (флајери) – за све студијске програме.  Информације су доступне објављивањем на интернет презентацији, огласној табли на Универзитету, у Информатору за студенте у виду каталога/брошура или публикација, у студентској служби. Универзитет обавјештава јавност путем сајта и средстава јавног информисања, давањем појединачних усмених обавијести, издавањем редовних и посебних публикација, те оглашавањем на огласним плочама и интернетским страницама Универзитета и његових факултета.  Универзитет има годишњи план односа с јавношћу и властити сајт, који се свакодневно ажуруира.  Велика пажња се посвећује и видео записима који примарно имају за циљ да представе циљеве и исходе сваког студијског програма, искустава наших садашњих и бивших студената.  Информације су доступне и на једном страном језику (енгл.) |
| СЛАБЕ СТРАНЕ |
| Б.2 Креирање и одобравање студијских програма  Правилником о увођењу, измјени и допуни студијских програма, омогућава се учешће студената у процесу доношења мањих измјена студијских програма, међутим, студенти немају могућност предлагања увођења нових студијских програма. Сходно наведеном, ЕСГ 1.2. према којој се између осталог захтијева да ..."су израђени уз ангажман студената и других заинтересованих страна..." није у потпуности испоштована.  Не постоји званични документ који потврђује учешће студената другог циклуса студија у НИР. У Самоевалуционом извјштају се наводи да се студентима који су остварили најбоље резултате након завршене школске године даје могућност да своје завршне радове излажу на научним скуповима датог Универзитета и шире, међутим то не значи да академско особље мотивише и укључује студенте на преузимање активне улоге у истраживачко, научно-истаживачком и наставно-образовном процесу  уз одговарајуће усмјеравање, консултације и подршку, како је дефинисано тачком 3.2 Критеријума за акредитацију студијскихпрограма првог и другог циклуса студија у Босни и Херцеговини.  Када је ријеч о обављању стручне праксе, постоје уговори и споразуми са одговарајућим партнерима као докази да студенти пролазе кроз стручну праксу (хттп://спу.ба/универзитет/споразуми-и-партнерства/) међутим нити у једно од достављених докумената се не наводи да се обављање исте прати кроз дневник практичне наставе .  У оквиру документа Правила студирања на 1. и 2. циклуса студија се не дефинише организација и поступак одбране завршног рада, како се наводи у Апликационом обрасцу.  Правилником о студентском вредновању квалитета студија се не наводи могућност да се у мјерење задовољства студената стеченим знањима и вјештинама на студијском програму могу укључити и већ дипломирани студенти.  Б.3 Учење, подучавање и оцјењивање усмјерено ка студенту  Не постоји могућност да студенти директно буду укључени у процес учења на начин да буду ангажовани као демонстратори, или то није јасно истакнуто у приложеним документима.  У извјештају о Самоевалуацији (Прилог 9) на питање да ли наставник одговара на студентска питања и води рачуна студентским коментарима и да ли наставник долази на час добро припремљен, као разлог за нешто нижу просјечну оцјену наводи се да је она посљедица озбиљности испитаника. Наведени разлог не може бити адекватан.  На веб сајту факултета се не може лако пронаћи образац за жалбене процесе  Б.4 Упис и напредовање студената, признавање и сертификација  Документа која регулишу питање уписа студената не дефинише на јасан начин у којем периоду се од дана завршетка конкурса објављује ранг листа уписаних студената.  Не може се лако утврдити испуњеност тачке 10.3 Критеријума за акредитацију студијских програма првог и другог циклуса студија у Босни и Херцеговини, према којој се захтијева постојање службе која прати и евалуира мобилност, те Сенату доставља годишњи Извјештај о мобилности академског особља и студената са приједлогом мјера за унапређење. Ово из разлог што се у документима који регулишу наведену област постојање претходно наведене службе не спомиње, док се у апликационом обрасцу наводи да Канцеларија за међународну сарадњу на годишњем нивоу израђујег извјештај о мобилности академског особља и студената који се подноси Сенату према року утврђеном Акционим планом.    Б.6 Ресурси за учење и подршка студентима  Није достављен примјер плана улагања у физичке ресурсе, чиме би се потврдило наведено у Апликационом обрасцу да Високошколска установа редовно и плански врши улагање у физичке ресурсе као подршку студентима и извођењу наставе.  Није достављен план нити резултати обуке и усавршавања административног и помоћног особља који би потврдили оно што је наведено у Апликационом обрасцу, а то је да постоји план усавршавања ненаставног особља.  Б.8 Информисање јавности  На сајту Установе не постоје јавно доступне информације о просјечној оцјени и стопи пролазности по предмету. Установа објављује резултате испита, и на основу њих се просјечна оцјена и стопа пролазности може израчунати, али сходно индикаторима за оцјену тачке 8.1. Критеријума за акредитацију студијских програма првог и другог циклуса студија Босне и Херцеговине оне би требале бити јавно доступне и лако уочљиве. |
| ПРЕПОРУКЕ ЗА УНАПРЕЂЕЊЕ |
| Б.2 Креирање и одобравање студијских програма  Сходно ЕСГ 1.2. треба се омогућити да студенти поред учешћа у мањим измјенама студијских програма имају могућност учествовања у предлагању увођења нових студијских програма.  Овим путем се препоручује израда Елабората, у колико исти није урађен.  Потребно је увести обавезу вођења дневника праксе од стране студената, те извјештаје ментора од стране послодаваца код којих студенти обављају стручну праксу.  Потребно је усвојити документ у којем ће се на јасан начин дефинисати могућност учествовања студената у НИР на другом циклусу студија  У документ Правилник о настави и исптима, те у документу Правилник о студирању на другом циклусу студија је потребно јасно дефинисати на који начин се врши организација и одбрана завршног рада студената, те да ли сви студенти имају обавезу у његовој изради, како би се испоштовала тачка 3.5 Критеријум "Високошколска установа има процедуру која дефинише поступак израде, структуру и вредновање завршног рада студената одређеног циклуса студија, као и права обавезе студента и ментора и услове за менторство"  У колико већ неким другим актом није дефинисана могућност мјерења задовољства стеченим знањима и вјештинама од стране већ дипломираних студената, потребно је у постојећем правилнику исто додати.  Б.3 Учење, подучавање и оцјењивање усмјерено ка студенту  Омогућити студентима да у процесу савладавања градива имају могућност предавања од стране демонстратора на факултету за дати предмет.  Омогућити ангажовање демонстратора у проесу учења.  У извјештају о Самоевалуацији (Прилог 9) на питање да ли наставник одговара на студентска питања и води рачуна студентским коментарима и да ли наставник долази на час добро припремљен, као разлог за нешто нижу просјечну оцјену наводи се да је она посљедица озбиљности испитаника. Наведени разлог се не би требао прихватити као адекватан. Умјесто наведеног, потребно је обратити додатну позорност на нешто нижу остварену просјечну оцјену у том погледу, наручито ако се узме у обзир да у посљедње четири академске године просјечна оцјена у тоталу опада.  Омогућити лакши приступ са веб сајта факултета обрасцу за жалбе  Б.4 Упис и напредовање студената, признавање и сертификација  У комисију за признавање испита би требао бити и један представник студената у циљу повећања објективности при одлучивању у вези признавања испита које је студент положио на другој ВШУ.  Прецизирати временски период унутар којег се објављује ранг листа студената који су конкурисали за упис  Формирати службу за праћење и евалуирање мобилности, уколико иста није формирана.  Б.6 Ресурси за учење и подршка студентима  У колико не постоји јасно дефинисан план улагања у физичке ресурсе, потребно је исти усвојити.  Развити процедуру за напредовање административног особља и евалуацију њиховог рада, будући да су они задужени за пружање помоћи студентима.  Б.8 Информисање јавности  Јавно објавити за сваки предмет стопу пролазности и просјечну оцјену за сваки испитни рок, како за усмени тако и писмени, односно колоквиј. |

МЈЕСТО И ДАТУМ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОТПИС РЕЦЕНЗЕНТА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_